title: Lisääntymisterveys

text: Lisääntymisterveyttä edistetään pääasiassa terveydenhuoltoon kuuluvalla sukupuoli- ja seksuaalivalistuksella, ehkäisyn saatavuuden varmistamisella, seksitauteihin liittyvällä terveydenhuolla, neuvolapalveluilla, mahdollisuudella turvalliseen aborttiin, perhesuunnittelulla, synnytysterveydenhuollolla sekä hedelmällisyyshoidoilla.


title: Lisääntymisterveys

text: Suomessa lisääntymisterveyttä edistää erityisesti Väestöliitto.


title: Red Holzman

text: William ”Red” Holzman (10. elokuuta 1920 – 13. marraskuuta 1998) oli yhdysvaltalainen koripalloilija ja koripallovalmentaja. Hän pääsi Basketball Hall of Fameen vuonna 1986.


title: Red Holzman

text: Holzman syntyi Lower East Siden alueella New Yorkissa. Palveltuaan toisen maailmansodan aikana Yhdysvaltain laivastossa hän aloitti 1940-luvulla ammattilaisuransa Rochester Royalsissa, jonka pelaajana hän oli mukana voittamassa NBA:n mestaruutta kaudella 1950–1951.


title: Red Holzman

text: Holzman toimi myöhemmän uransa aikana pitkään New York Knicksin päävalmentajana. Hän valmensi Knicksin NBA:n mestariksi kahdella kaudella, 1969–1970 ja 1972–1973. Kauden 1969–1970 jälkeen hänet palkittiin . Hän oli 78-vuotias kuollessaan leukemiaan Long Islandilla.


title: Tom Heinsohn

text: Thomas William "Tom" Heinsohn (s. 26. elokuuta 1934) on yhdysvaltalainen koripalloilija ja koripallovalmentaja.


title: Tom Heinsohn

text: 2,01-metrinen Heinsohn syntyi Jersey Cityssä, New Jerseyssä. Boston Celtics valitsi hänet pelaajakseen vuonna 1956, ja hän toimi sittemmin saman joukkueen päävalmentajana aina 1970-luvun lopulle saakka. Hänet nimitettiin NBA:n vuoden tulokkaaksi vuonna 1957 ja vuoden valmentajaksi 1973.


title: Tom Heinsohn

text: Heinsohn pääsi Basketball Hall of Fameen vuonna 1986.


title: Markus Babbel

text: Markus Babbel (s. 8. syyskuuta 1972) on saksalainen jalkapallovalmentaja ja uransa lopettanut puolustaja. Toukokuusta 2018 lähtien hän on toiminut australialaisen Western Sydney Wanderersin päävalmentajana.


title: Markus Babbel

text: Babbel aloitti peliuransa FC Bayern Münchenissä, jossa pelasi ensin juniorijoukkueessa debytoiden kaudella 1991/92 edustusmiehistössä. Ura Bayernissa ei kuitenkaan ottanut auetakseen ja 1992 hän siirtyi Hamburger SV:hen, jossa hän nousi avauskokoonpanon pelaajaksi. Kahden HSV-kautensa aikana Babbel pelasi 60 Bundesliigaottelua ja palasi takaisin Bayerniin, jossa oli nyt käyttöä puolustajalle.


title: Markus Babbel

text: Babbel edusti Bayernia kuuden kauden ajan ja nousi myös Saksan maajoukkuerinkiin pelaten EM-kultaa 1996 voittaneessa joukkueessa. Bayernin paidassa Babbel juhli aiemmin samana vuonna UEFA Cupin voittoa ja kaikkiaan hän sai olla maistamassa liigamestaruusglooriaa kolmesti.


title: Markus Babbel

text: Vuonna 2000 Babbel jätti Bayernin ja siirtyi Liverpoolin miehistöön. Hän kuului Gerard Houllierin avainmiehistöön ja oli voittamassa debyyttikaudellaan uransa toista UEFA Cupin mestaruutta. Ura sai ikävän käänteen hänen sairastuttua Guillain-Barrén oireyhtymään, josta hän toipui vuonna 2003 ja pelasi kaudella 2003/04 lainalla Blackburn Roversissa. Babbel nousi Roversin avauskokoonpanon mieheksi ja pelasi kauden aikana 25 liigaottelua.


title: Markus Babbel

text: 2004 Babbel palasi kotimaahansa ja pelasi uransa kolme viimeistä kautta VfB Stuttgartissa jättäen pelikentät 35-vuotiaana vuonna 2007.


title: Markus Babbel

text: Babbel oli mukana voittamassa Saksalle Euroopan-mestaruutta vuoden 1996 EM-kisoissa. Babbel edusti Saksaa myös vuoden 1998 MM-kisoissa ja vuoden 2000 EM-kisoissa. Hän pelasi 51 maaottelua ja teki niissä yhden maalin.Valmennusuransa Babbel aloitti VfB Stuttgartissa Armin Vehin apulaisvalmentajana toukokuussa 2007. Vehin saatua potkut marraskuussa 2008 Babbelista tuli seuran päävalmentaja. Hänen johdollaan seura sijoittui kauden päätteeksi liigassa upeasti kolmanneksi ja eteni Mestarien liigan karsintoihin ja niiden kautta lohkovaiheeseen. Toukokuussa hän allekirjoitti vuoteen 2011 ulottuvan jatkosopimuksen seuran kanssa.


title: Markus Babbel

text: Kausi 2009/10 on alkanut Babbelin suojattien osalta takkuillen sekä Bundesliigassa että Mestarien liigassa. Seurajohto on kuitenkin luottanut Babbeliin ja lokakuun lopulla seuran pudottua Saksan cupista SpVgg Greuther Fürthiä vastaan seurajohto ilmoitti Babbelin nauttivan heidän luottamustaan. Tulokset eivät kuitenkaan parantuneet ja Stuttgart vajosi putoamisviivan tuntumaan. Joulukuun alussa Stuttgart jäi kotitasuriin VfL Bochumin kanssa, ja tämä oli liikaa seurajohdolle. Babbel sai valmennustiimeineen potkut 6. joulukuuta.


title: Markus Babbel

text: Toukokuussa 2010 Babbel allekirjoitti kaksivuotisen sopimuksen 2. Bundesliigaan pudonneen Hertha BSC Berlinin kanssa. Babbelin johdolla Hertha pelasi odotusten mukaisesti vahvan kauden ja varmisti paluunsa Bundesliigaan kolme kierrosta ennen sarjan päätöstä. Hän valmensi Herthaa joulukuulle 2011, jolloin hänet erotettiin. Babbel oli ilmoittanut hieman aiemmin, ettei aio jatkaa joukkueessa kauden jälkeen, ja kritisoinut samalla joukkueen toimintaa.


title: Markus Babbel

text: Helmikuussa 2012 Babbel palasi valmennustehtäviin, kun Bundesliigassa kahdeksantena majaillut TSG 1899 Hoffenheim teki hänen kanssaan kesäkuuhun 2014 ulottuvan sopimuksen. Hoffenheim sijoittui Babbelin johdolla kauden päätteeksi sijalle 11. Syksy 2012 sujui Hoffenheimilta varsin kehnosti ja liigan kolmanneksi viimeiseksi jämähtänyt seura erotti Babbelin lopulta joulukuun alussa.


title: Markus Babbel

text: Lokakuun puolivälissä 2014 Babbelista tuli Sveitsin superliigan jumboksi juuttuneen FC Luzernin päävalmentaja kauden loppuun ulottuvalla sopimuksella. Babbelin johdolla Luzern kipusi pois sarjan hänniltä ja sijoittui kauden päätteeksi liigassa viidenneksi. Kaudella 2015/16 Luzern taisteli europelipaikoista ja sijoittuikin kolmanneksi selvittäen näin tiensä Eurooppa-liigan karsintoihin. Samalla kaudella Babbel luotsasi Luzernin myös Sveitsin cupissa välieriin saakka. Kaudella 2016/17 seura sijoittui toistamiseen viidenneksi ja selvitti toista kertaa perättäin tiensä Eurooppa-liigaan. Tammikuun alussa 2018 Babbel ilmoitti jättävänsä Luzernin kauden 2017/18 päätteeksi. Babbel perusteli päätöstään seuran heikentyneellä ilmapiirillä. Pari päivää Babbelin ilmoituksen jälkeen seurajohto kertoi purkaneensa Babbelin sopimuksen välittömästi.


title: Markus Babbel

text: Toukokuussa 2018 Babbelista tuli Australian A-Leaguen Western Sydney Wanderersin päävalmentaja.


title: Möttönen

text: Möttönen voi tarkoittaa seuraavia:


title: Möttönen

text: Möttönen on myös suomalainen sukunimi:


title: Möttönen

text: Fiktiivisenä hahmona:


title: Möttönen

text: Katso myös:


title: Hakeem Olajuwon

text: Hakeem Abdul Olajuwon (s. 21. tammikuuta 1963 Lagos) on nigerialais-yhdysvaltalainen aktiiviuransa lopettanut koripalloilija, pelipaikaltaan sentteri. Hän syntyi jorubavanhemmille Lagosissa, Nigeriassa, aloitti lajinsa verrattain myöhäisellä iällä (vasta 15-vuotiaana) ja muutti sittemmin Yhdysvaltoihin pelatakseen Houstonin yliopistolla.


title: Hakeem Olajuwon

text: Houston Rockets varasi Olajuwonin numerolla 1. Hänestä tuli nopeasti yksi Rocketsin tähtipelaajista, ja Yhdysvaltain kansalaisuuden saatuaan hän pääsi maajoukkueeseen, joka voitti olympiakultaa Atlantassa 1996.


title: Hakeem Olajuwon

text: Olajuwonin viimeinen NBA-kausi oli 2001–2002, jonka hän pelasi Toronto Raptorsissa. Hän on muslimi ja 213 senttiä pitkä.


title: Hakeem Olajuwon

text: Olajuwon oli vuoden 1994 NBA:n arvokkain pelaaja, ja hänet nimitettiin vuonna 1996 yhdeksi NBA:n historian viidestäkymmenestä suurimmasta pelaajasta.


title: S/S Constantin

text: S/S Constantin oli vuonna 1866 Palmers Ship Building and Iron Companyn telakalla Newcastlessa valmistunut Sydfinska Ångfartygs Aktiabolagetin matkustajahöyrylaiva.


title: S/S Constantin

text: Aluksen pituus oli 200 jalkaa ja siinä oli 120 hevosvoiman höyrykone. "Constantin" oli aikansa ylellisimpiä matkustajalaivoja; sen tiloja kuvailtiin: ""Etusalonki on verhoiltu arvokkailla puulajeilla ja hytit kalustettu mukaviksi mitä suurimmalla huolellisuudella.""


title: S/S Constantin

text: Laiva aloitti valmistuttuaan palveluksensa reitillä Tukholma–Turku- Helsinki-Pietari linjalla, josta se vaihtoi jo seuraavana vuonna Pietari-Tallinna- Riika linjalle. Tukholmassa siipirattaat vaihdettiin 1872 kahteen potkuriin, jolloin aluksen nopeus kasvoi ja sen lastiruumat suurenivat. Muutostöiden jälkeen alus palasi alkuperäiselle reitilleen Tukholmasta Viipuriin.


title: S/S Constantin

text: Aluksen ajettua karille se huutokaupattiin 1887 Helsingissä F. Kjöllerstedille, joka myi sen edelleen 1890 Riikaan Rigaer Dampfschiffahtille. Se myytiin 1919 riikalaiselle Russian East Asiatic Steamship Companylle.


title: Wes Unseld

text: Westley Sissel "Wes" Unseld (s. 14. maaliskuuta 1946) on yhdysvaltalainen koripalloilija ja koripallovalmentaja. Hän vietti koko ammattilaispelaajan uransa vuosina 1968–1981 nykyisessä Washington Wizardsissa.


title: Wes Unseld

text: Unseld oli NBA:n "Most Valuable Player" 1969. Hänestä tuli myöhemmin joukkueensa päävalmentaja, ja hän pääsi Basketball Hall of Fameen vuonna 1988.


title: S/S Grefve Berg

text: S/S Trafik oli vuonna 1858 valmistunut helsinkiläisen Ångfartygs Ab Trafikin matkustajalaivahöyrylaiva, joka liikennöi Turusta Lyypekkiin.


title: S/S Grefve Berg

text: Alus tilattiin Andrew Leslie and Companylta Newcastlesta Yhdistyneestä kuningaskunnasta. Se valmistui loppuvuodesta 1857 ja alus luovutettiin turkulaiselle Österbottniska Ångfartygs Aktiebolagille nimettynä "Grefve Bergiksi". Aluksen valmistuskustannukset olivat 72450 ruplaa.


title: S/S Grefve Berg

text: Alus aloitti toukokuussa 1858 liikennöinnin Pietarin, Tallinnan ja Riian välisellä reitillä. Alus ajoi 9. kesäkuuta 1859 Viron rannikolla pahoin karille ja se korjattiin Tukholmassa ollen koko kesän poissa palveluksesta. Seuraavan vuoden alus oli pääosin reitillä Tukholmasta Turun kautta Helsinkiin ja edelleen Pietariin yhdessä "S/S Auran" kanssa. Alus oli 1867 samalla reitillä yhdessä "Auran", "S/S Wiborgin" ja "S/S Dagmarin" kanssa.


title: S/S Grefve Berg

text: Alusta yritettiin myydä vuosina 1872 ja 1874, mutta tehtyjä tarjouksia pidettiin riittämättöminä. Alus myytiin lopulta 1975 huutokaupalla, jolloin turkulainen J. W. Rautell osti aluksen 65000 markalla. Alus makasi vuoden ankkurissa Turun Linnanaukolla, ja se kunnostettiin seuraavana talvena, jolloin muun muassa sen höyrykoneet vaihdettiin 90 hevosvoimaisiksi, siipirataskoneisto korvattiin kahdella potkurilla. Muutostöillä saatiin alukselle lisää rahtitilaa ja uusittu matkustamo. Alus nimettiin "Trafikiksi"


title: S/S Grefve Berg

text: Helsinkiläinen Ångfartygs Ab Trafik aloitti liikennöinnin aluksella, kun se lähti 30. toukokuuta 1877 Turusta Pietariin ja sieltä edelleen Stettiniin ja Lyypekkiin. Alus sijoitettiin lopulta Turun ja Lyypekin väliselle reitille. Alus ajoi 21. lokakuuta 1880 karille Kustavin Lypertössä ja se upposi pari päivää myöhemmin.


title: Tibor Benedek

text: Tibor Benedek (s. 12. heinäkuuta 1972 Budapest) on unkarilainen vesipalloilija. Hän kuului maajoukkueeseen, joka voitti kultaa sekä vuoden 2000 kesäolympialaisissa Sydneyssä että 2004 Ateenassa.


title: Tibor Benedek

text: Lisäksi Benedek voitti kultaa Barcelonan maailmanmestaruuskilpailuissa 2003.


title: Tibor Benedek

text: Tibor Benedekin isä Miklós (s. 1946) on maassaan arvostettu näyttelijä.


title: Mortimerin ansa

text: Mortimerin ansa () on avausansa espanjalaisessa pelissä. Ansa on nimetty yhdysvaltalaisen James Mortimerin mukaan. Mortimerin ansa on todellinen ansa siinä mielessä, että musta huijaa valkean siihen tarjoamalla ”ilmaista” sotilasta.


title: Mortimerin ansa

text: Ansa alkaa seuraavasti:


title: Mortimerin ansa

text: Mortimerin puolustus. Tämä siirto on harvinainen ja ei paras mustalle, mutta se asettaa ansan. Valkoisella on monia hyviä vastauksia, mutta sotilaan ottaminen on virhe.


title: Mortimerin ansa

text: (Katso kuvaaja.) Musta uhkaa sekä valkeaa lähettiä, että 6...Da5+. Jos lähetti liikkuu, musta voittaa hevosen haarukalla.


title: Mortimerin ansa

text: Valkean paras siirto, estää Da5+:n ja uhkaa pussimattia 7.Rd6#.


title: Mortimerin ansa

text: Musta haarukoi valkean lähetin ja ratsun.


title: Bell X-2

text: Bell X-2 Starbuster oli yhdysvaltalainen koelentokone, joka rakennettiin äänennopeuden ylittämiseksi 2–3-kertaisena. Se oli toinen X-koekonesarjasta ja tyyppiä rakennettiin kaksi kappaletta.


title: Bell X-2

text: Koneiden materiaalina käytettiin ruostumattomasta teräksestä ja kupari-nikkeli seoksesta, ja niiden moottorina oli Curtiss-Wright XLR25 -rakettimoottori, joka tuotti 11–67 kN työntövoiman.


title: Bell X-2

text: X-2 laukaistiin muunnetusta Boeing B-50 Superfortress -pommikoneesta, ja ensimmäisen moottorittoman liitolennon sillä teki Bellin koelentäjä Jean ”Skip” Ziegler Edwardsin lentotukikohdassa 27. kesäkuuta 1952. Ziegler kuoli B-50-koneeseen kiinnitetyn X-2:n räjähtäessä kesken lennon 12. toukokuuta 1953.


title: Bell X-2

text: Everstiluutnantti Frank K. ”Pete” Everest suoritti ensimmäisen rakettimoottoria käyttäneen lennon toisella X-2:lla 18. marraskuuta 1955, ja yhdeksännellä lennollaan seuraavan vuoden heinäkuun lopussa hän teki uuden nopeuden maailmanennätyksen Mach 2.87 (3 050 km/h).


title: Bell X-2

text: Kapteenit Iven C. Kincheloe ja Milburn G. ”Mel” Apt jatkoivat X-2:lla lentämistä. 7. syyskuuta 1956 Kincheloesta tuli ensimmäinen pilotti, joka oli ylittänyt 100 000 jalan korkeuden (30 500 m), kun hän lensi 38 466 metrin korkeuteen. 20 päivää myöhemmin, 27. syyskuuta, Mel Apt rikkoi koneella ensimmäisenä kolmen Machin nopeuden: hän lensi nopeudella Mach 3.2 (3 370 km/h) 19 960 metrin korkeudessa, tosin hän kuoli lopulta samalla lennolla menetettyään koneen hallinnan.


title: Bell X-2

text: X-2-koneet lensivät yhteensä 20 lentoa (27. kesäkuuta 1952 – 27. syyskuuta 1956).


title: S/S Wellamo (1898)

text: S/S Wellamo (II) oli vuonna 1898 FÅAlle valmistunut matkustajalaiva, jolla oli myös sisaralus S/S Oihonna.


title: S/S Wellamo (1898)

text: S/S Wellamo (II) rakennettiin "Gourlay Bros. & Co.":n telakalla Dundeessa Skotlannissa. Se liikennöi pääasiassa Hanko–Tukholma reitillä sekä reitillä Tukholma–Turku–Helsinki–Pietari–Tallinna. Ensimmäisen maailmansodan aikana kun laiva oli matkalla Ruotsin Sundsvallista Kokkolan Ykspihlajaan se joutui 29. elokuuta 1916 saksalaisen sukellusveneen U 47 pysäyttämäksi. Sen jälkeen kun laivan miehistö ja matkustajat olivat poistuneet aluksesta sukellusvene upotti sen tykkitulella Tankarin majakan luoteispuolella.


title: S/S Wellamo (1898)

text: S/S Wellamo (II):n pituus oli 60,33 metriä ja leveys 9,54 metriä. Laivan vetoisuus oli 1 043 bruttorekisteritonnia (613 nettorekisteritonnia) ja nopeus 13 solmua. Laivan nelisylinterisen trippelihöyrykoneen teho oli 1 260 hevosvoimaa. Hyttipaikkoja oli I luokassa 81, II luokassa 18 ja III luokassa 10.


title: Sergio Pitol

text: Sergio Pitol Demeneghi (18. maaliskuuta 1933 Puebla de Zaragoza – 12. huhtikuuta 2018) oli meksikolainen kirjailija. Eräänä Latinalaisen Amerikan tunnetuimmista sanataiteilijoista hän voitti vuonna 2005 espanjankielisen maailman korkeimman kirjallisuuspalkinnon, Cervantesin.


title: Sergio Pitol

text: Pitol on paitsi tehnyt luovaa kirjoittamistyötä, myös kääntänyt merkkiteoksia ja edustanut Meksikoa ulkomailla diplomaattina.


title: M/S J. L. Runeberg

text: M/S J.L. Runeberg (ent. "S/S Helsingfors Skärgård") on höyrylaiva, joka liikennöi kesäisin Helsingistä Porvooseen ja Loviisaan. Se on rakennettu vuonna 1912. Laivan alkuperäinen höyrykone vaihdettiin vuonna 1962 dieselmoottoriin. Se viettää talvet entisöitävänä kotisatamassaan Porvoossa. Risteilessään Porvooseen se pysähtyy pyydetäessä Haikon kartanossa ja Mustassa-Hevosessa. Laivalla on kahvila ja neljä salonkia.


title: M/S J. L. Runeberg

text: Helsingin kaupunginvouti takavarikoi aluksen 22. elokuuta 1965 maksamattomien velkojen vuoksi. Seuranneessa huutokaupassa aluksen osti Leo Vuoristo, joka oli puolisonsa Sadun kanssa ostanut hieman aiemmin Haikon kartanon. Alus myytiin 1985 Ingmar Gustafssonille ja Ted Lönnroosille, minkä jälkeen se kunnostettiin talkoovoimin. Aluksen 75-vuotista taivalta juhlistettiin matkalla Tukholmaan.


title: Hold It, Don’t Drop It

text:
Hold It, Don't Drop It on yhdysvaltalaisen Jennifer Lopezin toinen single vuoden 2007 albumilta "Brave".
Kappaleen kirjoittajia ovat Kevin Rusto, Waynne Nugent, Jennifer Lopez, Allen Phillip Lees, Tawana Dabney, Janet Sewell, Cynthia Lissette, Dennis Lambert ja Brian Potter.


title: Hold It, Don’t Drop It

text: Kappale samplaa Tavaresin hittiä "It Only Takes a Minute" (1975).


title: Hold It, Don’t Drop It

text: Kappale julkaistiin klubisinglenä Euroopassa syyskuussa 2007, jolloin se ylsi Billboardin Hot Dance Club Play -listan ensimmäiselle sijalle "Do It Well" -kappaleen tavoin. Myöhemmin 21. tammikuuta 2008 se julkaistiin virallisesti ainoastaan Euroopassa.


title: Hold It, Don’t Drop It

text: Kappaleen saama kritiikki oli pääasiassa positiivista "Blender Magazine" -lehden antaessa kolme ja "Digital Spy" -lehden antaessa sille neljä tähteä viidestä.


title: Hold It, Don’t Drop It

text: "Slant Magazine" -lehti nimesi "Hold It, Don't Drop It" -kappaleen olevan 35. paras kappale vuonna 2007. Lehti kutsui sitä Jennifer Lopezin parhaaksi singleksi vuosiin.


title: Hold It, Don’t Drop It

text: Kappaleen musiikkivideon kuvasi Melina 16. marraskuuta 2007. Ensiesitys nähtiin 4. joulukuuta 2007 MTV Europella ja MTV Türkiyella.


title: S/S Nikolai

text: S/S Nikolai oli vuonna 1858 valmistunut matkustajalaiva, ja sen omisti turkulainen Sydfinska Kustångfartygsbolaget. Nikolai oli valmistunut Hullissa, ja se kulki potkurilla. Laiva aloitti linjalla Helsinki–Tallinna–Pietari. Myöhemmin se kulki sisaraluksensa S/S Alexanderin parina Lyypekkiin.


title: Donnie Wahlberg

text: Donald Edward ”Donnie” Wahlberg, Jr. (s. 17. elokuuta 1969) on yhdysvaltalainen laulaja, näyttelijä ja elokuvatuottaja. Hän kuuluu erityisesti 1980–1990-luvuilla suosiota saavuttaneeseen New Kids on the Block -yhtyeeseen ja on sittemmin esiintynyt muiden muassa elokuvissa "Kuudes aisti" (1999) ja "Saw II" (2005). Donnie näytteli myös ylikersantti Carwood Liptonia HBO:n minisarjassa "Taistelutoverit" (2001). Donnie Wahlbergilla on rooli poliisisarjassa "Blue Bloods", jossa hän esittää etsivä Danny Reagania. Vuonna 2015 ensi-iltansa saaneessa elokuvassa "Tooken" Wahlberg esittää CIA:n agenttia.


title: Donnie Wahlberg

text: Wahlberg on Mark Wahlbergin veli. Hän oli naimisissa Kim Feyn kanssa vuosina 1999–2008. Heillä on kaksi poikaa, Xavier ja Elijah. Hänen nykyinen puolisonsa on Jenny McCarthy.


title: Taina Haahti

text: Taina Haahti (vuoteen 2002 Hyytiäinen, s. 1960) on suomalainen kirjailija. Hänen esikoisromaaninsa "Kunnian kauppiaat" ilmestyi 1996. Haahti toimii nykyään päätoimisena kirjailijana.


title: Tieteen puolesta, fiktiota vastaan

text: Tieteen puolesta, fiktiota vastaan on Kuha.:n neljäs studioalbumi, joka julkaistiin 17. lokakuuta 2007.


title: Anthony Wilding

text: Anthony Frederick Wilding (31. lokakuuta 1883 – 9. toukokuuta 1915) oli uusiseelantilainen tennispelaaja. Hän syntyi Christchurchissä ja opiskeli urheilu-uransa ohella lakimieheksi.


title: Anthony Wilding

text: Wilding, joka pelasi myös krikettijoukkueessa, kuoli taistelussa Ranskassa ensimmäisessä maailmansodassa. Hän kuului Davis Cupin voittajajoukkueeseen neljästi (1907–1909, 1914) ja ylsi myös sisäkaksinpelin olympiapronssiin Tukholmassa 1912.


title: Anthony Wilding

text: Wilding voitti Wimbledonin kaksinpelin neljästi vuosina 1910–1913 sekä nelinpeliturnauksen neljästi vuosina 1907, 1908, 1910 ja 1914.


title: Anthony Wilding

text: Vain 31-vuotiaaksi elänyt Wilding on kuulunut International Tennis Hall of Fameen vuodesta 1978.


title: Rex Hartwig

text: Rex Noel Hartwig (s. 2. syyskuuta 1929) on australialainen tennispelaaja. Hän ylsi vuonna 1954 kaksinpelissä finaaliin sekä Australian että Yhdysvaltain avoimissa. Ensimmäisessä hän hävisi Mervyn Roselle, viimeksi mainitussa Vic Seixasille.


title: Rex Hartwig

text: Hartwig voitti vuosina 1953–1955 Yhdysvaltain avoimissa, Australian avoimissa ja Wimbledonissa neljä nelinpelimestaruutta parinaan Mervyn Rose. Lisäksi hän eteni vuonna 1953 Rosen kanssa finaaliin Wimbledonissa, mutta hävisi Lew Hoadille ja Ken Rosewallille.


title: Hubert Strolz

text: Hubert Strolz (s. 26. kesäkuuta 1962 Warth, Itävalta) on itävaltalainen uransa lopettanut alppihiihtäjä.


title: Hubert Strolz

text: Strolz voitti olympiakultaa alppiyhdistetyssä Calgaryn olympialaisissa 1988, lisäksi hän sijoittui suurpujottelussa hopealle ja supersuurpujottelussa neljänneksi. Sarajevon olympialaisten super-G:ssä Strolz oli kuudes ja Albertvillessä 1992 samassa lajissa yhdeksäs.


title: Hubert Strolz

text: MM-kilpailuissa Strolz sijoittui kolme kertaa neljänneksi: Suurpujottelussa 1987, super-G:ssä 1989 ja pujottelussa 1993. Lisäksi hänen MM-uraltaan löytyy vielä yksi viides sija ja kaksi kuudetta sijaa.


title: Hubert Strolz

text: Alppihiihdon maailmancupin kokonaiskilpailussa Strolz oli parhaimmillaan kolmas kauden 1987-1988 jälkeen, samalla kaudella hän voitti alppiyhdistetyn lajicupin. Hän saavutti urallaan vain yhden osakilpailuvoiton, Bad Kleinkirchheimin alppiyhdistetystä 1988. Vaikka Strolz saavutti vain yhden osakilpailuvoiton, niin yhteensä hän oli palkintokorokkeella peräti 34 kertaa, joista yli puolet (18 kertaa) tuli suurpujottelusta.


title: Hubert Strolz

text: Strolz lopetti uransa kauden 1993-1994 jälkeen.


title: S/S Porthan

text: S/S Porthan oli vuonna 1864 rakennettu Ångfartyget-Porthans Bolagin Ruotsista Bergsunds Mekaniska Verkstadilta tilaama matkustajalaiva. Se oli Turun ensimmäinen avomeriliikenteeseen soveltunut potkurialus.


title: S/S Porthan

text: Laiva aloitti syyskuun lopulla 1864 linjalla Turku–Helsinki-Lyypekki, mistä se siirrettiin Tukholman reitille. Alus ajoi karille Otkantin edustalla 23. marraskuuta, mikä päätti sen ensimmäisen purjehduskauden. Seuraavana vuonna alus kulki reittejä Porin Reposaari-Turku-Helsinki-Lyypekki sekä Turusta Tukholmaan. Kesän 1866 alus oli keskikesän Tukholma-Turku-Pietari purjehduksia lukuun ottamatta Lyypekin reitillä. Kaksi seuraavaa vuotta alus teki jäiden lähdettyä purjehdukset Turusta Lyypekkiin, minkä jälkeen se siirtyi Oulu-Pietari rannikkoreitille. Kauden päätteeksi alus teki toisen matkan Lyypekkiin. Vuoden 1867 marraskuussa alus ajoi karille Gotlannin rannikolla, minkä seurauksena se oli koko talven telakalla Oskarshamnissa.


title: S/S Porthan

text: Vuonna 1869 "Porthan" teki matkan Turusta Lyypekkiin pysähtyen välillä Helsingissä, Viipurissa, Pietarissa, Tallinnassa ja Riiassa. Tästä eteenpäin alus oli pääasiassa Pohjanlahden satamista Lyypekkiin kulkeneella reitillä. Aluksella tehtiin 1881 peruskorjaus, jolloin sen höyrykone vaihdettiin.


title: S/S Porthan

text: "Porthan" ajoi sumussa 19. lokakuuta 1882 Harmajan edustalla matalikolle sillä seurauksella, että 17-henkisen laivaväen täytyi jättää laiva ja pelastautua Helsinkiin. Aluksen päällikkönä turman sattuessa toimi G. Mattsson. Kovan aallokon takia lastia ei saatu puretuksi ja alus upposi muutaman päivän kuluttua karin kupeeseen. Porthanista on nähtävillä enää ahtojäiden repimiä jäänteitä karikon etelärannassa. Tunnistettavia osia on vähän, mutta esimerkiksi tukevimpia runkopalkkeja löytyy runsaasti. Höyrykattilat lienevät edelleen muodossaan jossakin samalla alueella.


title: S/S Torneå

text: S/S Torneå oli vuonna 1876 valmistunut S/S Von Döbelnin sisaralus. FÅA osti laivan vuonna 1892. Torneå kulki Helsingistä Tukholmaan ja Stettiniin. Torneå romutettiin vuonna 1929, kun se oli poistunut liikenteestä.


title: John F. Seiberling

text: John Frederick Seiberling (8. syyskuuta 1918 – 2. elokuuta 2008) oli yhdysvaltalainen demokraattisen puolueen poliitikko. Hän istui edustajainhuoneen jäsenenä Ohion 14. vaalipiiristä vuosina 1971–1987.


title: John F. Seiberling

text: Seiberling syntyi Akronissa, palveli armeijassa vuosina 1942–1946 ja valmistui lakimieheksi. Vielä kongressiuransa jälkeen hän työskenteli Akronin yliopiston henkilökunnassa Ohiossa.


title: John F. Seiberling

text: Seiberling oli Goodyearin perustajan, Frank A. Seiberlingin, pojanpoika. Myös hänen serkkunsa Francis toimi kongressin jäsenenä, tosin republikaanisesta puolueesta.


title: Acid Cinema

text: Acid Cinema on vuonna 1999 perustettu Oulussa vaikuttava kulttimaineesta nauttiva lyhytelokuvia ja muuta taidetta tuottava kollektiivi. Sen juuret juontuvat 1980-luvun lopulle, mikä tekee Acid Cinemasta yhden vanhimmista yhä toimivista ug-elokuvaryhmistä. Sen tunnetuimpia elokuvia ovat lukuisilla eri festivaaleilla esitetyt "The Jolly Scoundrel", "Protocop" ja "Kyylät". Ryhmän elokuvia esitettiin ennen myös MoonTV:n "Lataamo"-ohjelmassa, ja nykyään suurin osa Acid Cineman kymmenistä elokuvista on ladattavana ryhmän Internet-sivuilta.


title: Acid Cinema

text: Televisiokasvo Sampo Marjomaa on näytellyt joissain Acid Cineman elokuvissa.


title: Acid Cinema

text: Protocop ja The Jolly Scoundrel-elokuvia on esitetty myös elokuvafestivaaleilla Suomen rajojen ulkopuolella.


title: Acid Cinema

text: Acid Cineman elokuvia on esitetty mm. Roskaelokuvafestivaaleilla. "Protocopin" ensi-ilta oli Oulun musiikkivideofestivaaleilla 2005. Ryhmästä on kirjoitettu muun muassa Helsingin Sanomat-, Kaleva-, Oulu-lehti-, MikroBitti-, Forum24- ja Kaltio-lehdissä. Acid Cinemaa on haastateltu mm. Nelosen Uutisissa, ensimmäisten Roskaelokuvafestivaalien yhteydessä.


title: Acid Cinema

text: Kaleva uutisoi The Jolly Scoundrel elokuvan valmistumisen ja se sai ensi-iltansa oululaisessa AC Willisika-ravintolassa 27.12.2007. The Jolly Scoundrel oli erikoisnäytöksenä myös Oulun Musiikkivideofestivaaleilla ja Oulun Taiteiden yössä 2008.


title: Acid Cinema

text: Acid Cinema on osallistunut Oulun Taiteiden Yöhön vuosina 2008, 2009 ja 2010 järjestämällä ulkoilmaelokuvanäytöksiä yhteistyössä oululaisen mainostoimisto Laboratorio Uleåborgin kanssa. Esitykset ovat kulkeneet nimellä "Drive-by cinema".


title: Acid Cinema

text: Vuonna 2009 Acid Cinema teki Viisikko-aiheisia videoinserttejä Oulun Musiikkivideofestivaalien Pumpeligaalaan.


title: Acid Cinema

text: Vuonna 2010 Kalevassa uutisoitiin fiktiivinen juttu Acid Cineman Mannerheim-elokuvan kuvausten valmistelusta.


title: Acid Cinema

text: Vuonna 2011 Acid Cineman puuhamies Juha Penttinen teki useita kymmeniä videoita Paavo J. Heinosen eduskuntavaalikampanjaan.


title: Acid Cinema

text: Vuonna 2012 Acid Cinema teki useita musiikkivideoita (esim. Musiikkiveljekset-yhtyeelle)


title: Acid Cinema

text: Vuonna 2013 Acid Cinema jatkoi musiikkivideoiden parissa.


title: Acid Cinema

text: Vuonna 2014 Acid CIneman Juha Penttinen teki musiikkivideon ja lyhytelokuvan välimuodon legendaariselle Radiopuhelimet-orkesterille.


title: Lapsivuodepsykoosi

text: Lapsivuodepsykoosi (psychosis puerperalis, puerperaalipsykoosi) on alle kuukauden kuluessa synnytyksestä alkava synnyttäneen äidin psyykkinen häiriö.


title: Hullukaali

text: Hullukaali eli kylähullukaali ("Hyoscyamus niger") on kaksivuotinen myrkyllinen koisokasvi. Hullukaali sisältää antikolinergisiä alkaloideja, hyoskyamiinia ja skopolamiinia, joita käytetään lääkkeinä. Se kasvaa melko harvinaisena suojaisissa ja lämpimissä paikoissa. Hullukaalin siemenet kestävät itämiskykyisinä satoja vuosia. Suomeen se on alkujaan tuotu Etelä-Euroopasta lääkekasviksi. Se voi ilmestyä maan kaivuutöiden jälkeen, kun siemenen pinta rikkoutuu.


title: Hullukaali

text: Hullukaali saattaa olla myrkyllinen pieninäkin annoksina sen sisältämistä tropaanialkaloideista johtuen. Useimmiten se aiheuttaa käyttäjälleen hallusinaatioita, joita kasvia käyttäneet kuvaavat yleensä erittäin epämiellyttäviksi, pelottaviksi ja todentuntuisikisi; pupillien laajentumista, levottomuutta ja ihon punoittamista. Harvinaisempia käytöstä aiheutuneita oireita ovat ainakin takykardia, kouristukset, oksentelu, verenpaineen kohoaminen, hyperpyreksia ja ataksia.


title: Hullukaali

text: Pieninä annoksina sitä on käytetty muun muassa hammassärkyyn, mutta suurina annoksina se voi aiheuttaa kuoleman. Kasvin kaikki osat ovat myrkyllisiä, mutta erityisen myrkyllisiä ovat siemenet.


title: Leijut (suku)

text: Leijut ("Artamus") on pienenkokoisten varpuslintujen suku. Niitä löytyy luonnonvaraisina ainoastaan Australaasiasta. Leijuilla on yleensä tylsän ja synkän värinen höyhenpeite, ja ne ovat kottaraisten kokoisia. Lennossa leijut näyttävät suurilta pääskyiltä, sillä leijuilla on samanmalliset siivet. Linnut ovat taitavia lentämään ja liikkuvat sulavasti ilmassa. Leijujen ravinto koostuu pääosin hyönteisistä. Leijuja näkee usein saalistamassa juuri puunlatvojen yläpuolella. Lintujen pesä on puussa, ja siellä on 2–3 munaa.


title: Leijut (suku)

text: Sukuun kuuluu 11 lajia.


title: Petopunkit

text: Petopunkit ("Mesostigmata") on loispunkkien ("Parasitiformes") suuri lahko, jossa on yli 8000 lajia. Vaikka petopunkit kuuluvat taksonomisessa luokittelussa loispunkkeihin, ne eivät kuitenkaan yleensä ole parasiitteja, vaan petoja, jotka tappavat ravinnoksi käyttämänsä saaliseliöt. Vaikka ryhmään kuuluu myös monia loispunkkeja, sekä suomen että ruotsin kielessä koko "Mesostigmata"-lahkosta käytetään yleisnimitystä "petopunkit" (). Lääketieteessä ryhmästä käytetään yleisesti myös vanhempaa tieteellistä nimeä "Gamasina".


title: Petopunkit

text:
Petopunkit ovat kooltaan tyypillisesti korkeintaan 0,5 mm, ja ne ovat usein lähes samankokoisia kuin saalislajinsa.
Naaraat ovat yleensä suurempia kuin koiraat, ja kokoero korostuu kun naaraat valmistautuvat munintaan. Punkeilla on viisi erilaista kehitysastetta: muna-, toukka-, protonymfi-, deutonymfi- ja aikuisaste. Toukka-asteella punkeilla on vielä vain kolme raajaparia, mutta muilla kehitysasteilla niitä on neljä. Muodoltaan petopunkit ovat tavallisesti päärynämäisiä ja pinnaltaan ne ovat kiiltävänhohtoisia. Väritykseltään petopunkkilajit ovat varsin vaihtelevia; niitä on lähes valkoisista ruskeanpunaisiin.


title: Petopunkit

text: Punkkien leuat ovat kehittyneet voimakkaiksi, jotta ne voivat tarttua tehokkaasti saaliseläimeen. Leuoissa on syömistä varten imevät suuosat. Lisäksi punkeilla on erityiset tunnistuselimet ravinnon havainnointiin. Petopunkit käyttävät ravinnokseen pääasiassa pieniä kasveja syöviä hyönteisiä ja punkkeja, mutta jotkut lajit myös siitepölyä. Ne liikkuvat yleensä huomattavasti saalislajejaan nopeammin ja voivat kulkea pitkiä matkoja kasvustossa. Niiden on havaittu kykenevän suunnistamaan ympäristössään saalislajien ja näiden ravinnokseen käyttämien kasvien tuottamien hajusignaalien mukaan. Kuten useimmat muutkin punkkilajit, petopunkit voivat kulkeutua myös tuulen mukana pitkiä matkoja.


title: Petopunkit

text: Petopunkkeja käytetään hyötykasvien viljelyssä niin sanottujen "tuholaisten" biologiseen torjuntaan. Tuholaisiksi kutsutaan pieniä niveljalkaisia, jotka käyttävät ravinnokseen viljeltäviä hyötykasveja. Niitä ovat muun muassa vihannespunkit, ripsiäiset, kirvat, harsosääsket, jauhiaiset ja miinaajakärpäset. Näistä petopunkkeja voidaan käyttää ainakin kehrääjäpunkkien, ripsiäisten ja jauhiaisten torjuntaan. Niitä hyödynnetään pääasiassa kasvihuoneviljelyssä. Tuholaistorjunnassa käytettävät petopunkit eivät vaurioita hyötykasveja, vaan saalistavat tehokkaasti niitä vahingoittavia pieniä tuholaiseläimiä.


title: Petopunkit

text: Suurin osa biologisessa torjunnassa yleisesti käytettävistä petopunkeista kuuluu "Dermanyssina" -alalahkon heimoon "Phytoseiidae". Samaan alalahkoon kuuluu kuitenkin myös yleisiä loispunkkeja, kuten lintupunkki ("Dermanyssus gallinae"). Toisinaan petopunkeiksi kutsutaankin kapeammin vain "Phytoseiidae"-heimon lajeja.


title: Hannu Soikkanen

text: Hannu Veli Soikkanen (4. elokuuta 1930 Sippola) on suomalainen historiantutkija ja professori.


title: Hannu Soikkanen

text: Soikkanen pääsi ylioppilaaksi Kouvolan lyseosta ja lähti opiskelemaan historiaa Turun yliopistoon. Hän valmistui filosofian kandidaatiksi 1953, lisensiaatiksi 1955 ja väitteli tohtoriksi 1961. Soikkasen väitöskirjan aiheena oli sosialismin tulo Suomeen ennen vuoden 1907 eduskuntavaaleja.


title: Hannu Soikkanen

text: Soikkanen oli Helsingin yliopiston talous- ja sosiaalihistorian dosenttina 1967-1976 ja sosiaalihistorian henkilökohtaisena ylimääräisenä professorina vuosina 1976-1993.


title: Koulumatti

text:
Koulumatti on shakkipelissä neljännellä siirrolla tehty matti, jonka valkea saattaa tehdä siirroilla 1.e4 2.Lc4 3.Df3 (tai Dh5) 4.Dxf7#. Siirrot voivat tapahtua eri järjestyksessä tai välissä voi olla useampia eri siirtoja, mutta idea on aina sama. Kuningatar lyö f7:ään lähetin suojatessa sen, jolloin se tekee vastustajan kuninkaasta matin.
Koulumatti voi esimerkiksi mennä seuraavasti.
1.e4 e5
2.Dh5 Rc6
3.Lc4 Rf6
4.Dxf7#


title: Koulumatti

text: Koulumatti on hyvin yleinen aloittelijatasolla, mutta sen idea on sama myös monessa muussa avauksessa. Valkea hyökkää mustan heikon f7-ruudun kimppuun. Tämä näkyy esimerkiksi preussilaisessa pelissä, jossa valkea hyökkää siirroilla 1.e4 e5 2.Rf3 Rc6 3.Lc4 Rf6 4.Rg5!? f7-sotilaan kimppuun.


title: Kuopion Luonnon Ystäväin Yhdistys

text: Kuopion Luonnon Ystäväin Yhdistys r.y. (KLYY) on suomalainen luonnonsuojeluyhdistys. Yhdistys perustettiin 16. joulukuuta 1896 ja se on Suomen vanhin luonnonsuojeluyhdistys sekä toiseksi vanhin suomenkielinen luonnontieteellinen seura. Se kuuluu Suomen luonnonsuojeluliittoon Pohjois-Savon luonnonsuojelupiirin kautta. KLYY on myös Tieteellisten seurain valtuuskunnan jäsenyhdistys.


title: Kuopion Luonnon Ystäväin Yhdistys

text: Yhdistyksen toimenkuvaan kuuluu muun muassa luonnontutkimusten rahoittaminen ja retkien järjestäminen. KLYY on perustanut Kuopion luonnontieteellisen museon kokoelmat vuonna 1897. Kokoelmat siirtyivät Kuopion kaupungille vähitellen 1970-1980-lukujen aikana. KLYY omistaa luonnonsuojelualueita Maaningan Korkeakoskella ja Nilsiän Pisalla. Yhdistys jakoi rahastoistaan apurahoja vuonna 2010 lähes 40 000  euroa ja lahjoitti Itä-Suomen yliopistolle 25 000  euroa. Suurimmat apurahat jaetaan genetiikan tutkijoille ja opiskelijoille suunnatusta Lehtori Betty Väänäsen rahastosta.


title: Kuopion Luonnon Ystäväin Yhdistys

text: KLYY:n taidekokoelmien ensimmäinen teos oli kunniajäseneksi kutsutun taiteilija Ferdinand von Wrightin vuonna 1898 yhdistykselle lahjoittama taulu "Teeriä huurteisella rannalla". Taidekokoelma on suurelta osin lahjoitettu Kuopion taidemuseolle 1990-luvulla. Valokuvaaja Viktor Barsokevitšin negatiivikokoelma lahjoitettiin kaupungille vuonna 1985 ja sen innoittamana Kuopioon perustettiin VB-valokuvakeskus.


title: Kuopion Luonnon Ystäväin Yhdistys

text: Nykyisiin kunniajäseniin kuuluu mm. presidenttipari Martti ja Eeva Ahtisaari, jotka 1950-luvulla toimivat yhdistyksen nuorten jaostossa.


title: Kuopion Luonnon Ystäväin Yhdistys

text: Vuonna 2010 KLYY:ssä oli lähes 1 500 jäsentä, joista monet kuuluivat myös yhdistyksen eri harrastusaloja edustaviin jaostoihin. Suurimmat jaostot ovat Lintuyhdistys Kuikka ja Pohjois-Savon Sieniseura.


title: Kuopion Luonnon Ystäväin Yhdistys

text: KLYY:n puheenjohtajana vuoden 2011 alusta lähtien on eläinlääketieteen tohtori Paula Hyvönen.


title: Peter Lilienthal

text: Peter Lilienthal (s. 27. marraskuuta 1929) on saksalainen elokuvaohjaaja. Hän syntyi Berliinissä, mutta muutti vuonna 1939 perheineen Uruguayyn, jossa hän aloitti opintonsa.


title: Peter Lilienthal

text: Vuodesta 1956 Lilienthal jatkoi opintojaan Universität der Künste Berlinissä. Hän on vuosikymmenien saatossa luonut laajan tuotannon, jonka joukossa ovat muiden muassa elokuvat "David" (1979) ja "Das Autogramm" (1983).


title: Peter Lilienthal

text: Lilienthal voitti vuonna 1979 Berliinin elokuvajuhlien Kultaisen karhun. Hänelle on myönnetty kolme Saksan elokuvapalkintoa (1970, 1983, 1987), ja hän oli vuonna 1970 ehdolla Cannesin Kultaisen palmun saajaksi.


title: Karhusiilikäs

text: Karhusiilikäs ("Diacrisia sannio") on siilikkäisiin (Arctiidae) kuuluva perhoslaji.


title: Karhusiilikäs

text: Sukupuolidimorfinen perhoslaji. Koiraan etusiivet ovat vaaleankeltaiset ja niissä on ruusunpunaiset reunat sekä siipitäplä. Takasiivet ovat harmaanvalkoiset. Siipiväli on 35–45 mm. Naaraan etusiivet ovat oranssinruskeat ja niissä on punaiset siipisuonet sekä punainen siipitäplä. Takasiivet ovat tummanharmaat ja niissä on punainen reunus. Naaras on myös selvästi koirasta pienempi mutta ruumiinrakenteeltaan rotevampi. Sen siipiväli on vain 32–40 mm.


title: Karhusiilikäs

text: Karhusiilikäs lentää yhtenä sukupolvena kesä-heinäkuussa. Lentoajan huippu on suurin piirtein juhannuksena. Perhonen on yleinen Suomen eteläosissa, se esiintyy myös Rovaniemen korkeudelle, mutta sitä pohjoisempana sitä ei ole havaittu.


title: Karhusiilikäs

text: Laji viihtyy niityillä, tienvierustoilla, hakkuuaukeilla ja muissa avoimissa maastoissa, mutta harvoin tyypillisen elinympäristönsä ulkopuolella. Karhusiilikästä tavataan usein yhdessä täpläsiilikkään kanssa. Koiraat lentävät ympäri vuorokauden ja tulevat joskus valolle, mutta naaras on aktiivinen vain päivällä, yleensä auringonpaisteessa. Koiraita tapaa huomattavasti naarasta useammin. Ne lentävät nopeasti, muutamia metrejä maanpinnan yläpuolella joitakin kymmeniä metrejä kerrallaan. Naaras lentää hitaammin ja pysyttelee matalalla kasvillisuuden lomassa.


title: Karhusiilikäs

text: Naaras munii 150–200 munaa, jotka se sijoittaa ravintokasvien lehtien alapinnoille pieniin ryhmiin. Toukat kuoriutuvat reilun viikon kuluttua. Toukka talvehtii ja on talven jälkeen yöaktiivinen. Toukokuun lopulla toukat koteloituvat kasvillisuuden joukkoon, lähelle maanpintaa.


title: Karhusiilikäs

text: Toukka elää monilla eri kasvilajeilla.


title: Ioninen neste

text:
Ioninen neste eli suolasula on neste, joka koostuu ioneista, yleensä orgaanisesta kationista ja epäorgaanisesta, moniatomisesta anionista. Tyypillisesti kationi on varsin suuri epäsymmetrinen molekyyli, esimerkiksi kvaternäärinen ammonium-, imidatsoli-, pyridiini- ja fosfoniumjohdannainen.
Nykyisin yleisin ionisissa nesteissä esiintyvä kationi on 1-butyyli-3-metyyli-imidatsoliumioni (bmim). Anioneina käytetään yleensä "neutraaleja" heikosti koordinoituvia anioneja, kuten heksafluorofosfaattia PF, tetrafluoroboraattia BF, bis(trifluorometyylisulfonyyli)amidia (FCSO)N ja trifluorimetaanisulfonaattia FCSO.
Ensimmäinen valmistettu ioninen neste oli etyyliammoniumnitraatti CHNH NO, s.p. 12 °C), joka löydettiin vuonna 1914.
Ionisilla nesteillä on useita edullisia ominaisuuksia, jonka vuoksi niitä voidaan käyttää monissa teollisissa sovellutuksissa. Ionisilla nesteillä on erittäin alhainen höyrynpaine, ts. ne eivät haihdu. Niillä on laaja nestemäisen olomuodon lämpötila-alue, parhaimmillaan −96–+400 °C. Ioniset nesteet eivät ole paloherkkiä toisin kuin monet orgaaniset liuottimet. Eräät ioniset nesteet ovat niukkaliukoisia sekä veteen että orgaanisiin liuottimiin, jolloin ioniseen nesteeseen liuenneet yhdisteet voidaan helposti uuttaa erilleen ja ioninen neste voidaan käyttää uudelleen. Haihtumattomuutensa ja kierrätettävyytensä vuoksi ionisia nesteitä pidetään ympäristöystävällisenä vaihtoehtona perinteisille orgaanisille liuottimille. Ionisilla nesteillä on erinomaiset liuotusominaisuudet ja kemialliset reaktiot tapahtuvat niissä nopeammin kuin perinteisissä liuottimissa. Lisäksi niillä on myös katalyyttisiä ominaisuuksia. Erityisesti kaksifaasireaktiossa, Diels–Alder-reaktioissa ja Friedel–Crafts-reaktioissa ioniset nesteet ovat osoittautuneet erittäin käyttökelpoisiksi. Esimerkiksi Friedel–Crafts-reaktio voidaan tehdä ionisessa nesteessä ilman Lewishappo-katalyyttiä. Ioniset nesteet ovat hyviä liuottimina myös mikroaalto- ja entsyymireaktiossa. Ionisissa nesteissä voidaan käyttää homogeenisia (liukenevia) katalyyttejä, jolloin arvokas katalyytti voidaan ottaa talteen ja kierrättää.


title: Perärivin matti

text: Perärivin matilla tarkoitetaan shakissa tilannetta, jossa kuningatar tai torni siirtyy vastustajan ensimmäiselle riville tehden kuninkaasta matin. Useimmiten kuninkaan eteen tornituksen yhteydessä jääneet omat sotilaat estävät kuningasta siirtymästä turvaan. Perärivin matin voi helposti torjua siirtämällä yhtä kuninkaan edessä olevista sotilaista eteenpäin. Perärivin mattia esiintyy vain harvoin ammattilaisten peleissä, mutta sillä uhataan usein.


title: Perärivin matti

text: Eräs José Raúl Capablancan kuuluisimmista peleistä sisälsi loppupuolellaan lukuisia perärivin matti -uhkauksia. Kyseessä oli ystävyysottelu, jonka Capablanca (musta) pelasi Moskovassa Ossip Bernsteinia (valkea) vastaan. Oikealla esitettyyn asemaan päädyttiin valkean 29:n siirron jälkeen, johon Capablanca vastasi pelaamalla kuningattaren b2-ruutuun (29...Db2!). Valkea ei voi lyödä kuningatarta siirrolla 30.Dxb2?, koska sitä seuraisi perärivin matti 30...Td1#. Valkea ei voi myöskään suojata torniaan ja samalla estää mattia tapahtumasta siirrolla 30.De1, sillä sitä seuraisi 30...Dxc3 (31.Dxc3 Td1+ 32.De1 Txe1#). Niin ikään häviää 30.Tc2, jota seuraa 30...Db1+ 31.Df1 Dxc2, sekä 30.Dc2, jota seuraa 30...Da1+ 31.Dc1 Td1+ 32.Dxd1 Dxd1# tai 30...Dxc2 31.Txc2 Td1#. Jos valkea taas uhkaa tehdä mustasta perärivin matin siirrolla 30.Dd3, 30.Td3 tai 30.Tc8, musta voittaa pelaamalla 30...Da1+.


title: Perärivin matti

text: Huomionarvoista on, että mustan suorempi matin tavoittelu siirroilla 29...Db1+ 30. Df1 Td1 häviäisi itse: 31. Tc8+ Td8 32. Txd8#


title: Chris Gunter

text: Christopher Ross Gunter (s. 21. heinäkuuta 1989 Newport, Wales) on walesilainen jalkapalloilija, joka edustaa Englannin mestaruussarjassa pelaavaa Readingia. Pelipaikaltaan hän on oikea laitapuolustaja. Aikaisemmin Gunter on edustanut walesilaista Cardiff Cityä sekä englantilaisia Tottenham Hotspuria ja Nottingham Forestia.


title: Chris Gunter

text: Gunter siirtyi Tottenhamiin Cardiff Citystä Mestaruussarjasta 1. tammikuuta 2008. Hänestä tuli samalla silloisen Tottenhamin uuden managerin Juande Ramosin ensimmäinen hankinta. Spurs-debyyttinsä Gunter teki 15. tammikuuta 2008 FA Cupin uusintaottelussa Readingia vastaan. 30. tammikuuta 2008 Gunter debytoi Valioliigassa ottelussa Evertonia vastaan. Kaikkiaan Gunter edusti Tottenhamia 16 kertaa eri kilpailuissa.


title: Chris Gunter

text: Heinäkuussa 2009 Gunter siirtyi Englannin mestaruussarjan Nottingham Forestiin, jossa hän oli ollut jo keväällä 2009 lainasopimuksella. Heinäkuussa 2012 hän siirtyi Readingiin. Hän pelasi Valioliigassa 20 ottelua kaudella 2012–2013, ja on kuulunut seuran vakiokokoonpanoon Mestaruussarjassa syksystä 2013 lähtien.


title: Chris Gunter

text: Gunter edustaa maajoukkuetasolla Walesia. Debyyttinsä Gunter teki Uutta-Seelantia vastaan 26. toukokuuta 2007 Walesin ja Uuden-Seelannin välisessä ystävyysottelussa. Gunter pelasi kaksi ottelua Walesin EM-karsinta 2008 -joukkueessa. Hän on kuulunut Walesin vakiokokoonpanoon syyskuusta 2008 lähtien ja pelasi vuosien ajan Walesin kaikki maaottelut vuoden 2011 alusta lähtien. Hän kuului Walesin avauskokoonpanoon kaikissa kuudessa ottelussa EM-kilpailuissa 2016 joukkueen edetessä välieriin saakka. Lokakuun 2018 loppuun mennessä hän on pelannut 89 maaottelua. Hän on Walesin kaikkien aikojen toiseksi eniten maaotteluita pelannut mies maalivahti Neville Southallin jälkeen.


title: Ruotsin Grand Prix 1978

text: Ruotsin Grand Prix 1978 oli Formula 1 -sarjan osakilpailu, joka ajettiin 17. kesäkuuta Anderstorpin radalla. Kilpailun voitti Niki Lauda.


title: Ruotsin Grand Prix 1978

text: Ruotsin Grand Prix Anderstorpista nähtiin Yleisradion televisioituna yllätyslähetyksenä Suomessa.


title: Sarvijaakko

text: Sarvijaakko ("Acanthocinus aedilis") on sarvijäärien heimoon ("Cerambycidae") kuuluva kovakuoriainen, joka elää vain hyvin heikkokuntoisissa tai kuolleissa männyissä. Lajia tavataan harvoin myös kuusella. Sitä esiintyy metsissä Euroopassa, Venäjällä ja Keski-Aasiassa. Suomessa laji esiintyy lähes kaikkialla, paitsi aivan pohjoisimmissa paikoissa. Laji tunnetaan pitkistä tuntosarvistaan. Koiraan tuntosarvet ovat pidemmät kuin naaraan, pisimmät suomalaisilla hyönteisillä. Koiraan tuntosarvet ovat suunnilleen viisi kertaa ja naaraan kaksi kertaa ruumiin pituiset.


title: Sarvijaakko

text: Sarvijaakon toukat kilpailevat elintilasta vahingollisen ja erittäin merkittävän männyn tuhohyönteisen pystynävertäjän ("Tomicus piniperda") toukkien kanssa. Sarvijaakon luontainen saalistajana on ainakin isomuurahaiskuoriainen ("Thanasimus formicarius").


title: Ned’s Declassified

text: Ned’s Declassified ("Ned’s Declassified School Survival Guide") on yhdysvaltalainen televisiosarja, jonka loi Scott Fellows. Sarja keskittyy päähahmon Ned Bigbyyn, joka käy James K. Polkin yläastetta, jossa hän kertoo miten selviytyä erilaisista kiperistä ja noloista tilanteista. Sarjaa esitettiin Yhdysvalloissa ensi kerran 7. syyskuuta 2004, jonka jälkeen se päätyi kokonaiseksi sarjaksi. Siitä tuotettiin yhteensä 54 jaksoa, jotka esitettiin 12. syyskuuta 2004 aina 8. kesäkuuta 2007 asti.


title: Ned’s Declassified

text: Sarjassa keskitytään Ned Bigbyyn (Devon Werkheiser) ja hänen parhaisiin kavereihinsa Jennyfer ”Moze” Mozelyyn (Lindsey Shaw) ja Simon ”Cookie” Nelson-Cookiin (Daniel Curtis Lee), jotka koulunkäyntinsä ohella kertovat ja toimivat selviytymisoppaan tavoin, miten selvitä yläasteen noloista ja tukalista tilanteista.


title: Ned’s Declassified

text: Mukana ovat myös talonmies Gordy (Daran Norris), joka tekee harvoin työnsä kunnolla ja suuren sotkun seurauksena hänellä on keksitty tekosyy välttää velvollisuuksiaan. Suzie Crabgrass (Christian Serratos) on Nedin ihastus jo ala-asteelta lähtien ja Mozen ”arkkivihollinen”, joka myöhemmin kuitenkin ystävystyy hänen kanssaan. Lisäksi sarjassa esiintyy koulukiusaaja Billy Loomer (Kyle Swann), joka ryhmänsä kanssa on usein Nedin kimpussa.


title: Zakspeed 871

text: Zakspeed 871 on Chris Murphyn ja Heinz Zollnerin suunnittelema Formula 1 -auto, jota West Zakspeed Racing -talli käytti kaudella . Voimanlähteenä autossa oli Zakspeedin oma nelisylinterinen turbomoottori. Autolla kilpailuissa ajoivat brittiläinen Martin Brundle ja saksalainen Christian Danner.


title: Zakspeed 871

text: Brundle saavutti autolla tallin historian ainoat MM-pisteet heti sen debyyttikilpailusta, San Marinon GP:sta. Loppukaudesta auton kehitystyö kärsi liian vähäisen rahoituksen puutteessa. Parhaimmillaan Brudle ylsi aika-ajoissa 13. lähtöruutuun Meksikon GP:ssa. Dannerin parhaaksi lähtöruuduksi jäi kolmesti saavutettu 16. Kilpailussa hänen parhaaksi tulokseksi jäi Australian GP:n seitsemäs sija.Lihavointi tarkoittaa paalupaikkaa ja "kursivointi" kilpailun nopeinta kierrosta.


title: Minardi PS03

text: Minardi PS03 oli George Rytonin suunnittelema ja Minardin käyttämä auto kaudella 2003. Autoa ajoivat paluun tehnyt alankomaalainen Jos Verstappen ja brittiläinen tulokaskuljettaja Justin Wilson. Tanskalainen Nicolas Kiesa ajoi Wilsonin tilalla Saksan GP:stä kauden loppuun, koska Wilson loikkasi Jaguar-talliin.


title: Minardi PS03

text: Kausi 2003 toi Minardin PS03-autoon Cosworthin V10-moottorit, Bridgestonen renkaat ja Brembo ja Hitcon valmistamat jarrut. Kaudella 2003 talli menetti kaupallisen johtajansa Rupert Manwaringin, joka siirtyi Lolan toimitusjohtajaksi.


title: Minardi PS03

text: Kaudeksi 2003 vaihtui myös pistelaskujärjestelmä. Uuden järjestelmän mukaan kahdeksan parasta sijaa ovat pistesijoja. Tästä huolimatta Minardi ei koko kaudella onnistunut saavuttamaan ainuttakaan MM-pistettä. Kauden jälkimmäisellä puoliskolla kuljettajat onnistuivat kuitenkin ajamaan autonsa useimmiten maaliin asti. Esimerkiksi Kiesa ei keskeyttänyt yhdessäkään ajamassaan kilpailussaan.


title: Minardi PS03

text: Talli ilmoitti 22. toukokuuta 2003, että sitä sponsoroivan alankomaalaisen tietokoneyhtiön tuen myötä tallin väritys muuttuu Monacon GP:stä lähtien. Kyseisestä yhtiöstä tuli saman tien myös tallin pääsponsori. Tallin väritys muuttui mustavalkoiseksi. Sponsorin lisäksi helpotusta tallin taloudelliseen tilaan toi Bernie Ecclestone, joka osti tallista palan Kanadan GP:n alla. Osto liittyy siihen, kun Minardi joutui pienoisiin kahnauksiin muiden tallien kanssa raha-asioista. Tallipäällikkö Paul Stoddart uhkasi estävänsä kaudeksi 2004 suunnitteilla olleet yksimielisyyttä vaatineet sääntömuutosehdotukset, koska Minardille ei maksettu kauden alussa sovittua tukipakettia. Syy Ecclestonen pikaiseen ostopäätökseen oli se, kun hän ymmärsi, että tilanteesta voisi tulla lajille haitallinen. Jos Minardi olisi tehnyt konkurssin, olisi kaksi tallia joutunut ajattamaan kilpailuissa kolmatta autoaan, koska sääntöjen mukaan autoja tulee olla lähtöruudukossa vähintään kaksikymmentä.


title: Minardi PS03

text: Piristystä kauteen toi myös se, että Ranskan GP:n perjantain harjoitusten kärjessä olivat Minardin kuljettajat Verstappen ja Wilson. Erityislaatuinen tilanne syntyi vaihtelevista sääolosuhteista. Ensimmäisinä radalle lähteneet Minardit pääsivät ajamaan kierroksensa kuivalla radalla, kun taas kaikki muut joutuivat ajamaan kostealla radalla. Wilson tosin pudotettiin luettelon viimeiseksi, koska hänen autonsa huomattiin olevan alipainoinen. Lauantain aika-ajoissa Minardeilla ei kuitenkaan ollut mitään mahdollisuuksia, joten autot starttasivat kilpailuun viimeisistä ruuduista 19 ja 20 eli takarivistä.


title: Minardi PS03

text: Talli uhkasi aiheuttaa sekasorron formuloihin Britannian GP:n lähestyessä. Talli ilmoitti poistavansa autoistaan kaikki kuljettajan apuvälineet kuten luistoneston ja juomapullot. Syynä tähän on se, että Stoddart kertoi tulkinneensa sääntöjä niin, että Britannian GP:stä lähtien kaikki kuljettajien apuvälineet ovat kiellettyjä. Mielenkiintoisen tilanteesta teki se, että jos Minardi osallistuisi ainoana tallina kilpailuun ilman kuljettajien apuvälineitä, olisi mahdollisuus, että muut tallit hylättäisiin sääntöjenvastaisten autojen takia. Tällöin Minardi julistettaisiin voittajaksi. Viikon kuluttua Stoddartin kerrottua tämän hän kertoi luopuneensa uhkauksesta. Syyksi hän kertoi, että loppukauden säännöt olivat hänelle selkeät. Kuljettajan apuvälineet kieltävästä sääntömuutoksesta lopulta luovuttiin.


title: Minardi PS03

text: Talli ei saavuttanut kaudella yhtään MM-pistettä.


title: Luettelo experimental-ilma-aluksista

text: Tämä on luettelo experimental-lentokoneista. Monet lentokoneet ovat kokeellisia, kun ne suunnitellaan. Tässä listassa on vain ne teollisesti suunnitellut lentokoneet, jotka eivät ikinä menneet sarjatuotantoon, vaan piensarjojenkin koneiden ainoa käyttö oli koelennot. Harrasterakenteisia experimental-lentokoneita tässä ei listata.


title: Luettelo experimental-ilma-aluksista

text: Mainitut vuodet ensilennosta käytöstä poistoon.


title: The Sport of Kings

text: The Sport of Kings on Triumphin kahdeksas studioalbumi. Albumi on julkaistu 1986.


title: Yves Lacoste

text: Yves Lacoste (s. 7. syyskuuta 1929) on ranskalainen maantieteilijä, joka kuuluu poliittisen maantieteen merkittävimpiin tutkijoihin. Hän syntyi Fèsissä, Marokossa.


title: Yves Lacoste

text: Lacoste perusti vuonna 1976 "Hérodote"-lehden. Hänen julkaisemiensa kirjojen joukossa on "Dictionnaire de géographie" (1993).


title: Yves Lacoste

text: Université Paris VIII:n professorina toimineelle Lacostelle on myönnetty vuoden 2000 Vautrin Ludin kansainvälinen maantiedepalkinto.


title: Johan Kriek

text: Johan Kriek (s. 5. huhtikuuta 1958, Pongola, Etelä-Afrikka) on Etelä-Afrikassa syntynyt, Yhdysvaltain kansalaisuuden saanut entinen tennispelaaja.


title: Johan Kriek

text: Hän voitti miesten kaksinpelin Australian avoimissa vuosina 1981 ja 1982; molemmilla kerroilla hänen finaalivastustajanaan oli Steve Denton. Kriek oli parhaimmillaan maailmanlistalla sijalla 7 ja nelinpelissä sijalla 12. Hän voitti urallaan 22 turnausta, joista 14 kaksinpelissä ja 8 nelinpelissä.


title: Johan Kriek

text: Kriek perusti Global Water Foundationin vuonna 2005.


title: Reinhard Libuda

text: Reinhard "Stan" Libuda (10. lokakuuta 1943 Wendlinghausen Saksa – 25. elokuuta 1996) oli saksalainen jalkapalloilija, pelipaikaltaan hyökkääjä.


title: Reinhard Libuda

text: Libuda pelasi vuosien 1963–1971 aikana 26 ottelua ja teki kolme maalia Saksan jalkapallomaajoukkueessa. Saksan Bundesliigassa hän edusti Schalke 04:ä ja Borussia Dortmundia. Libuda pelasi Bundesliigassa yhteensä 264 joissa hän teki 28 maalia.


title: Reinhard Libuda

text: Euroopan Cup-voittajien cupin finaalissa vuonna 1966 Libuda teki voittomaalin Liverpoolia vastaan.


title: Reinhard Libuda

text: Libuda kuoli syöpään vuonna 1996.


title: Reinhard Libuda

text: Hänen lempinimensä "Stan" tuli Stanley Matthewsin mukaan.


title: Steve Denton

text: Steve Denton (s. 5. syyskuuta 1956) on yhdysvaltalainen tennispelaaja. Hänen korkein ATP-rankinginsa kaksinpelissä oli kahdestoista sija, jonka hän saavutti 18. huhtikuuta 1983.


title: Steve Denton

text: Kaksinpelaajana Denton pääsi Australian avoimissa finaaliin vuosina 1981 ja 1982, mutta hävisi molemmilla kerroilla Johan Kriekille. Nelinpelissä hän voitti mestaruuden muun muassa Yhdysvaltain avoimissa 1982 parinaan Kevin Curren, vastustajinaan Victor Amaya ja Hank Pfister.


title: Steve Denton

text: Denton on myöhemmällä urallaan vaikuttanut valmennustöissä; hänet nimitettiin Texas A&M Universityn miesten tenniksen päävalmentajaksi.


title: Surveillance

text: Surveillance on Triumphin yhdeksäs studioalbumi, joka julkaistiin vuonna 1987. Se on Triumphin viimeinen albumi jolla Rik Emmett on kitaristina.


title: Simpsonit (17. tuotantokausi)

text: Simpsoneiden 17. tuotantokausi käynnistyi Suomessa 24. syyskuuta 2006 ja päättyi 4. helmikuuta 2007. DVD-julkaisu ilmestyi Suomessa 3.12.2014.


title: Simpsonit (17. tuotantokausi)

text: Suluissa jakson alkuperäinen nimi.


title: Kevin Curren

text: Kevin Melvyn Curren (s. 2. maaliskuuta 1958) on Etelä-Afrikassa syntynyt, vuonna 1985 Yhdysvaltain kansalaisuuden saanut tennispelaaja.


title: Kevin Curren

text: Kaksinpelissä Curren pääsi finaaliin Australian avoimissa 1984 ja Wimbledonissa 1985. Ensimmäisessä hän kuitenkin hävisi Mats Wilanderille ja jälkimmäisessä Boris Beckerille. Kaksinpelissä hänen korkein sijoituksensa maailmanlistalla oli viides sija.


title: Kevin Curren

text: Nelinpelissä Curren saavutti Grand Slam -otteluissa neljä mestaruutta: vuonna 1981 Yhdysvaltain avoimissa sekanelinpelissä, vuonna 1982 Wimbledonissa sekanelinpelissä ja Yhdysvaltain avoimissa sekä miesten nelinpelissä että sekanelinpelissä. Nelinpelissä Currenin korkein sijoitus oli kolmas, ja hän voitti 26 turnausta nelinpelissä.


title: Classics (Triumphin albumi)

text: Classics on Triumphin ensimmäinen kokoelma albumi. Kokoelma on julkaistu 1989.


title: Classics (Triumphin albumi)

text: Kaikki kappaleet säveltäneet ja sanoittaneet Rik Emmett, Mike Levine ja Gil Moore, ellei toisin mainittu.


title: Nicolas Todt

text: Nicolas Todt (s. 17. marraskuuta, 1977 Le Chesnay, Yvelines) on ranskalainen Formula 1 -manageri. Hän on Ferrarin Formula 1 -tallissa pitkään tallipäällikkönä ja muissa johtotehtävissä toimineen, nykyisen FIA:n puheenjohtajan Jean Todtin poika.


title: Nicolas Todt

text: Todt on muun muassa Formula 1 -kuljettaja Felipe Massan sekä suomalaisen Aaro Vainion manageri. Lisäksi hän omistaa osan GP2-sarjassa kilpailevasta ART Grand Prix -tallista.


title: Nicolas Todt

text: Hän valmistui Toulouse Business Schoolista vuonna 2000..


title: Jotapatan piiritys

text: Jotapatan piiritys käytiin vuonna 67, jolloin roomalaisen kenraali Titus Flavius Vespasianuksen johtama roomalaisarmeija valtasi Jotapatan linnoituksen 47 päivää kestäneen piirityksen jälkeen. Juutalaiskapinallisten komentaja Josef ben Mathitjahu (myöhemmin Josephus) joutui roomalaisten vangiksi, jotka olisivat halunneet tappaa hänet, mutta Vespasianus lupasi hänelle hyvän kohtelun ja sen ettei häntä tapettaisi.


title: Eero Junkkaala

text: Eero Kalevi Junkkaala (s. 4. elokuuta 1947) on suomalainen pappi, teologian tohtori ja kirjailija. Hän on kirjoittanut yli viisikymmentä kirjaa, jotka käsittelevät Raamatun historiaa ja arkeologiaa, Raamatun tulkintaa, sekä elämänkatsomuksellisia ja hengellisiä teemoja. Junkkaala uskoo sekä Raamattuun että evoluutioteoriaan eli hän on teistinen evolutionisti.


title: Eero Junkkaala

text: Eero Junkkaala valmistui ylioppilaaksi Helsingissä Apollon yhteiskoulusta 1968, minkä jälkeen hän opiskeli nuorisonohjaajaksi Helsingin Raamattukoulussa 1969. Hän valmistui teologian maisteriksi Helsingin yliopistosta ja vihittiin papiksi 1976. Junkkaala sai rovastin arvon 2000 ja hän väitteli teologian tohtoriksi Åbo Akademista 2006..


title: Eero Junkkaala

text: Vuosina 1969–1975 Eero Junkkaala toimi nuorisonohjaajana, ensin Pälkäneen ja vuodesta 1971 Taivallahden seurakunnassa. Vuodet 1976–1987 hän työskenteli Suomen Raamattuopistossa, rehtorina vuodesta 1983. Suomen teologisen instituutin pääsihteerinä kuluivat vuodet 1988–2005, kunnes hän toimi raamattukouluttajana Suomen Lähetysseurassa vuodet 2006–2008. Sen jälkeen hän oli Suomen Lähetysseuran Tansanian lähetystyöntekijänä 2008-2011. Hänen tehtävänään oli opettaa evankelisluterilaisen kirkon ylläpitämässä Tumaini-yliopistossa pappisopiskelijoille teologiaa sekä muidenkin tiedekuntien opiskelijoille arkeologiaa. Syksyn 2013 Junkkaala oli Nepalissa opetustehtävissä. Nyt hän kiertää luennoitsijana Suomessa ja ulkomailla. Hän on toiminut myös lukuisissa luottamustehtävissä evankelis-luterilaisessa kirkossa ja seurakunnissa sekä kristillisissä järjestöissä. Eero Junkkaala johtaa vuonna 2015 aloittanutta Raamatunopetusakatemiaa, jossa koulutetaan papeista ja maallikoista parempia Raamatun opettajia.


title: Rakkautta ja anarkiaa (albumi)

text: Rakkautta ja anarkiaa on suomalaisen Raivopäät -yhtyeen studioalbumi, ja kaikkiaan neljäs julkaisu. Se julkaistiin C-kasettina vuonna 1996, ja myöhemmin CD-R-muodossa.


title: Rakkautta ja anarkiaa (albumi)

text: Kaikki sävellykset Muisto Toutavaara ja sanoitukset Ace Andersson, paitsi A-4 säv. ja san. Toutavaara, ja B-3 säv. ja san. Cane Toutavaara.


title: Kosteusmittari

text: Kosteusmittari on ilman kosteuden tai muun väliaineen kosteuden mittaamiseen tarkoitettu laite. Kosteusmittareita tehdään hyvin erilaisilla toimintaperiaatteilla, joille on yhteistä se, että mitataan jonkun helpommin mitattavan ominaisuuden muuttumista kosteuden mukana:


title: Uudesti syntynyt

text: Uudesti syntynyt on Raivopäät -yhtyeen studioalbumi ja kaikkiaan 12. julkaisu, joka julkaistiin CD-R-formaatissa vuonna 2003.


title: Uudesti syntynyt

text: Albumi miksattiin Hämeenlinnan Voxit-studiolla 14. joulukuuta 2003.


title: Bonifatiuskirche

text: Bonifatiuskirche, viralliselta nimeltään St. Bonifatius, on kirkkorakennus Hessenin pääkaupungissa Wiesbadenissa, Saksassa. Se on pyhitetty pyhälle Bonifatiukselle. Kirkko on Wiesbadenin katolinen pääkirkko ja se on rakennettu vuosina 1844–1849 arkkitehti Philipp Hoffmannin suunnitelmien pohjalta uusgoottilaiseen tyyliin. Kolmilaivaisen hallikirkon molemmat tornit yltävät 68 metrin korkeuteen. Kirkko sijaitsee klassistisen Luisenplatz-aukion laidalla.


title: Bonifatiuskirche

text: Toisessa maailmansodassa Bonifatiuskirche vaurioitui pahoin. Vuoden 1945 helmikuun 2. päivän ilmapommituksissa kirkon ikkunat, katto ja osa holvista tuhoutui. Vaurioita korjattiin vuonna 1949 ja perusteellisemmin 1960-luvulla.


title: Anders Järryd

text: Anders Pierre Järryd (s. 13. heinäkuuta 1961 Lidköping) on entinen ruotsalainen tennispelaaja. Hän aloitti ammattilaisuransa vuonna 1980.


title: Anders Järryd

text: Järryd kuului Davis Cupin vuosina 1984 ja 1987 voittaneeseen maajoukkueeseen. Hän voitti lisäksi nelinpelissä pronssia vuoden 1988 kesäolympialaisissa Soulissa.


title: Anders Järryd

text: Järryd voitti miesten nelinpelin Grand Slam -turnauksissa yhteensä kahdeksasti: Ranskan avoimissa kolmesti (1983, 1987, 1991), Yhdysvaltain avoimissa kahdesti (1987, 1991), Wimbledonissa kahdesti (1989, 1991) sekä Australian avoimissa kerran (1987).


title: Anders Järryd

text: Järrydin pelitovereina olivat edellä mainituissa voitoissa Hans Simonsson, Stefan Edberg, Robert Seguso ja John Fitzgerald. Hän vetäytyi myöhemmin 1990-luvulla.


title: Legio V Macedonica

text: Legio V Macedonica ("makedonialainen") oli roomalainen legioona. Sen perustivat todennäköisesti konsuli Gaius Vibius Pansa Caetronianus ja Octavianus vuonna 43 eaa. Legioonan tunnus oli härkä, mutta myös kotkaa käytettiin usein.


title: Legio V Macedonica

text: Macedonica oli vuonna 62 Armeniassa. Rhandeian taistelun jälkeen se siirrettiin itään kolmen muun legioonan kanssa Gnaeus Domitius Corbulon komennossa taistelemaan parthialaisia vastaan. Ensimmäisen juutalaissodan syttyessä keisari Nero lähetti legioonan Juudeaan Vespasianuksen komentoon taistelemaan juutalaiskapinallisia vastaan. Vuonna 69 legioona liitettiin Vespasianuksen pojan, Tituksen armeijaan, jonka kanssa hän valtasi Jerusalemin vuonna 70.


title: Legio V Macedonica

text: Vuonna 101 legioona siirrettiin Daakiaan taistelemaan paikallisia kansoja vastaan ja se pysyi Daakiassa vuoteen 274 asti, jolloin se siirrettiin Moesian provinssiin. Se pysyi siellä 400-luvulle asti, jolloin se katoaa merkinnöistä.


title: Tyrrell DG016

text: Tyrrell DG016 on Brian Lislesin ja Maurice Philippen suunnittelema Formula 1 -auto, jota Data General Team Tyrrell -talli käytti kaudella . Autossa oli voimanlähteenä vapaasti hengittävä kahdeksansylinterinen Ford Cosworth -moottori. Autoa kilpailuissa ajoivat brittiläinen Jonathan Palmer ja ranskalainen Philippe Streiff.


title: Tyrrell DG016

text: Kaudella 1987 suurimmalla osalla talleista oli käytössään turboahdettu moottori, mutta Tyrrell käytti neljän muun tallin ohella vapaasti hengittäviä tehottomanpia koneita. Katuradoilla tehoerot moottoreiden välillä kuitenkin tasoittuivat.


title: Tyrrell DG016

text: Palmer selviytyi autolla pisteille kolmesti kauden aikana. Hän oli viides Monacon ja Saksan GP:ssa sekä neljäs Australian GP:ssa. Streiff ajoi pisteille kahdesti. Kotikilpailussaan Ranskan GP:ssa hän oli viides ja Saksan GP:ssa Palmerin edellä maalissa neljäntenä.


title: Tyrrell DG016

text: Vapaasti hengittävillä moottoreilla ajaville talleille järjestettiin MM-sarjan ohella oma sarja. Kuljettajat kamppailivat Jim Clark- ja valmistajat Colin Chapman Trophystä. Palmer voitti Jim Clark Trophyn ja Streiff oli sarjassa toinen. Colin Chapman Trophyn Tyrrell voitti ylivoimaisesti, eikä edes muiden tallien yhteenlasketut pistee olleet riittäneet Tyrrellin lyömiseen.


title: Tyrrell DG016

text: Valmistajien MM-sarjassa Tyrrell sijoittui kuudenneksi 11 pisteellä.


title: Brian Teacher

text: Brian David Teacher (s. 23. joulukuuta 1954) on yhdysvaltalainen tennispelaaja. Hän syntyi Omahassa, Nebraskassa, ja harrasti lapsuudessaan myös uintia.


title: Brian Teacher

text: Teacher valmistui Kalifornian yliopistosta Los Angelesissa. Hänet muistetaan lähinnä miesten kaksinpelin mestaruudesta Australian avoimissa 1980. Hänen vastustajanaan oli kyseisessä ottelussa Kim Warwick.


title: Brian Teacher

text: Teacherin korkein sijoitus maailmanlistalla oli vuonna 1981 kaksinpelissä saavutettu seitsemäs sija. Hän on juutalainen.


title: Micko Hell

text: Micko Hell (oik. Mikko Huvinen, s. 15. marraskuuta 1978 Helsinki) on suomalainen muusikko ja hän on mm. Micko Hell and The Motherfuckers, Million Dollar Beggars ja Denigrate yhtyeiden solisti. Hän on tehnyt kappaleen Denigraten kanssa vuonna 2002 valmistuneeseen elokuvaan "Menolippu Mombasaan".


title: Kemijärven massaliike

text: Kemijärven massaliike eli Kemijärven selluloosatehtaan lakkauttamista vastustava kansanliike muodostui 2007, kun oli tullut selväksi ettei Suomen hallitus Suomen valtiona eikä eduskunta Kansaneläkelaitoksena, jotka yhdessä käyttävät 35%:n äänivaltaa Stora Ensossa aio vaikuttaa Stora Ensoon siten, että Kemijärven sellutehdas saisi jatkaa.


title: Kemijärven massaliike

text: Liikkeen johtajana toimii Kemijärven kaupunginhallituksen puheenjohtaja Heikki Nivala. Myös Paperiliiton Kemijärven osasto n:o 84 r.y.:n tiedottaja Juha Pikkarainen on aktiivinen.


title: Kemijärven massaliike

text: Stora Enso ilmoitti 25.10.2007 lopettavansa Kemijärven sellutehtaan toiminnan kesäkuun 2008 loppuun mennessä. 26.10.2007 esitti Paperiliiton Kemijärven osasto n:o 84 r.y. julkilausumassaan paheksuntansa tehtaan sulkemispäätöksen johdosta, koska "tehdas sijaitsee keskellä voimakkaasti kasvavaa raaka-ainetta", "sellutehdas on hyvässä toimintakunnossa" ja koska sellutehdas on täyttänyt vuodesta 1999 alkaen Stora Enson vaatiman 13% tuottotavoitteen.


title: Kemijärven massaliike

text: Kemijärven massaliike perustettiin 31.10.2007 Kemijärven kaupungin valtuustosalissa.


title: Kemijärven massaliike

text: Perustamistilaisuuden yhteydessä järjestettiin tiedotustilaisuus, missä esiintyi asiantuntijoita, muun muassa Metsäntutkimuslaitoksen Rovaniemen yksikön Martti Varmola, jonka mukaan "puuta riittää myös Kemijärven tarpeisiin". Läsnä olivat myös Oulun ja Lapin läänien maaherrat Asko Oinas ja Hannele Pokka. Asko Oinas liittyi myös Kemijärven massaliikkeen toimikuntaan televisio-ohjaaja Kari Väänäsen tapaan. Myös Stora Enson toimitusjohtaja Jouko Karvinen tuli Kemijärvelle.


title: Kemijärven massaliike

text: Kemijärven massaliike valtasi 3. tammikuuta 2008 Kemijärven sellutehtaan vastustaakseen näyttävästi tehtaan lakkauttamista. 4. tammikuuta 2008 ilmoitti Stora Enson yhteiskuntasuhteiden johtaja Jorma Westerlund, että Stora Enso tekee tapahtuneesta rikosilmoituksen tehdasalueelle tunkeutumisesta.


title: Kemijärven massaliike

text: Kemijärven massaliike järjesti 4. helmikuuta 2008 mielenosoitusmarssi Helsingissä Kolmen sepän patsaalta eduskuntatalolle. Pohjoisesta tuli 600 mielenosoittajaa ja hallitukselle jätettiin eduskunnan portailla 28 000 hengen allekirjoittama adressi. Luovuttaminen tapahtui eduskunnan portailla, missä oli myös kansanedustajia. SKP:n edustajien ei sallittu osallistua mielenosoitukseen puoluetunnuksin, koska järjestäjät eivät pitäneet sitä puoluepoliittisena.


title: Kemijärven massaliike

text: Kemijärven sellutehtaan lakkauttaminen johti laajaan keskusteluun hallituksen omistajaohjauksen periaatteista. Vaikka omistajaohjauksen periaatepäätös on Valtioneuvostossa hyväksytty jo edellisen hallituksen aikana vuonna 1999, sen tarkka sisältö näytti jääneen epäselväksi poliitikoillekin.


title: Kemijärven massaliike

text: Vastauspuheenvuorossaan Hannes Manninen totesi, ettei Suomen valtion ja kansaneläkelaitoksen yhteensä 36%:n äänimäärä riitä Wallenbergien ja puolenkymmenen muun suurimman yksityisen tahon tahdon muuttamiseen. Mannisen mukaan "Valtio ei ole Stora Ensossa suvereeni omistaja". Anni Sinnemäki ja Ulla-Maj Wideroos yhtyivät Hannes Manniseen eivätkä luvanneet valtion tukea lakkauttamispäätöksen perumiselle Stora Enson yhtiökokouksessa.


title: Kemijärven massaliike

text: Kimmo Sasin mukaan "eduskunta ei päätä Kemijärven sellutehtaasta. Stora Enson hallitus on siitä jo päätöksensä tehnyt. Vaikka valtio onkin Stora Enson suurin omistaja, sillä ei ole enemmistöä osakkeista eikä se siten voi määrätä yhtiössä." Sasin mukaan "valtion tukipaketti Kemijärvelle ja Summaan luotaville uusille työpaikoille on noussut jo useisiin kymmeniin miljooniin euroihin." Sasin mukaan niin ikään "hallitus tukee niin monen uuden työpaikan syntymistä kuin se vain on mahdollista".


title: Kemijärven massaliike

text: Jukka Gustafsson vaati ylimääräistä yhtiökokousta päättämään Kemijärven ja Summan tehtaiden toiminnan jatkamisesta. Esko-Juhani Tennilä kannusti kaikkia eduskuntaryhmiä allekirjoittamaan Annika Lapintien eduskunnassa liikkeelle paneman adressin. Tennilän mukaan eduskuntaryhmä, jossa hänkin on, jättää perjantaina välikysymyksen, ellei vetoomus saa vastakaikua suurimmassa osassa eduskuntaryhmiä. SDP:n eduskuntaryhmä on ilmoittanut yhtyvänsä välikysymykseen.


title: Kemijärven massaliike

text: Bjarne Kallis kehotti mielenosoittajia ostamaan 10 kappaletta Stora Enson osakkeita ja tulemaan yhtiökokoukseen 26. maaliskuuta 2008.


title: Kemijärven massaliike

text: Mielenosoittajien lähetystö luovutti 28 000 allekirjoittajan adressin pääministeri Matti Vanhaselle, valtiovarainministeri Jyrki Kataiselle ja puolustusministeri Jyri Häkämiehelle, joka vastaa toisessa Matti Vanhasen hallituksessa valtionyhtiöiden omistajapolitiikasta.


title: Dirty Sexy Money

text: Dirty Sexy Money on yhdysvaltalainen Craig Wrightin luoma draamasarja, jota esitettiin Yhdysvalloissa kaksi kautta 26. syyskuuta 2007 – 8. elokuuta 2009. Suomessa sarjan molemmat kaudet on esittänyt Nelonen.


title: Bob Charles

text: Sir Robert James "Bob" Charles (s. 14. maaliskuuta 1936 Carterton) on uusiseelantilainen golfaaja. Hän syntyi vasenkätisenä Cartertonissa, Pohjoissaarella.


title: Bob Charles

text: Charles aloitti ammattilaisuransa vuonna 1960. Hänestä tehtiin Brittiläisen imperiumin ritarikunnan jäsen vuonna 1972 ja komentaja vuonna 1992; New Zealand Order of Meritiin hänet nimitettiin vuonna 1999.


title: Bob Charles

text: Charles voitti yhden majorin: vuoden 1963 Britannian avoimen golfturnauksen. Kaikkiaan hänelle kertyi PGA Tour -voittoja kuusin kappalein.


title: Don January

text: Donald Ray "Don" January (s. 20. marraskuuta 1929) on yhdysvaltalainen golfaaja. Hän saavutti PGA Tourilla kymmenen voittoa, joiden joukossa oli yksi major: vuoden 1967 PGA Championship.


title: Don January

text: January pelasi Ryder Cupissa vuosina 1965 sekä 1977, ja hän sai vuoden 1976 Vardon Trophyn.


title: Don January

text: January on myöhemmin menestynyt senioripelaajana. Hän voitti Senior PGA Championshipin vuosina 1979 ja 1982.


title: Don Massengale

text: Don Massengale (23. huhtikuuta 1937 – 2. tammikuuta 2007) oli yhdysvaltalainen golfaaja. Hän voitti muun muassa Canadian Openin vuonna 1966 ja ylsi toiseksi PGA Championshipissa 1967.


title: Don Massengale

text: Massengale pelasi myöhemmin Senior PGA Tourilla. Hän kuoli 69-vuotiaana sydänkohtaukseen synnyinosavaltiossaan Teksasissa 2. tammikuuta 2007.


title: Don Massengale

text: Myös Massengalen Rik-veljestä (s. 1947) tuli ammattilaispelaaja.


title: Pete Cooper

text: Pete Cooper (31. joulukuuta 1914 – 8. lokakuuta 1993) oli yhdysvaltalainen golfammattilainen. Hän saavutti PGA Tourilla 1940–1950-luvuilla viisi voittoa, joista kaksi Floridan St. Petersburg Openilla vuosina 1949 ja 1957.


title: Pete Cooper

text: Cooper jatkoi uraansa senioritasolla ja voitti 61-vuotiaana vuoden 1976 Senior PGA Championshipin.


title: American Idol (7. tuotantokausi)

text: American Idolin seitsemäs tuotantokausi alkoi Yhdysvalloissa 15. tammikuuta 2008 ja Suomessa Sub-kanavalla noin viikkoa myöhemmin. Simon Cowell, Paula Abdul ja Randy Jackson jatkoivat tuomareina ja Ryan Seacrest juontajana. Kauden voitti David Cook.


title: American Idol (7. tuotantokausi)

text: Koelaulut järjestettiin seitsemässä kaupungissa ympäri Yhdysvaltoja heinä-elokuussa 2007. Kaupungit olivat San Diego, Dallas, Omaha, Atlanta, Charleston, Miami ja Philadelphia. Säännöt olivat samat kuin aiempinakin vuosina: kilpailijoiden oli oltava 16–28-vuotiaita 28. heinäkuuta 2007 ja oikeutettuja työskentelemään Yhdysvalloissa. Hakijat, jotka ovat päässeet vähintään 40 parhaan joukkoon aiemmilla kausilla, jotka eivät ole Yhdysvaltain kansalaisia tai vakituisia asukkaita tai jotka omistavat voimassa olevan levytyssopimuksen eivät olleet oikeutettuja osallistumaan.


title: American Idol (7. tuotantokausi)

text: Semifinaalit alkoivat 21. helmikuuta. Semi-finaaleja järjestettiin 6 kappaletta (+ 3 tulosohjelmaa), kolme jaksoa viikossa.


title: American Idol (7. tuotantokausi)

text:
Seitsemättä kautta on kehuttu parhaaksi kaikista American Idolin kausista, koska kilpailijat olivat tällä kertaa hyvin erilaisia. Simon Cowell sanoikin kilpailun edetessä, että kuluvana vuonna miehet olivat selvästi parempia kuin naiset ja että kilpailun tulisi voittamaan mies. Näin kävikin, sillä kilpailun finaalissa olivat David Archuleta (17 v) ja David Cook (25 v). Finaalin voitti täpärästi David Cook.
Opastaja: Dolly Parton


title: American Idol (7. tuotantokausi)

text: Opastaja: Mariah Carey


title: American Idol (7. tuotantokausi)

text: Opastaja: Andrew Lloyd Webber


title: American Idol (7. tuotantokausi)

text: Opastaja: Neil Diamond


title: American Idol (7. tuotantokausi)

text: Jäljelle jääneet kilpailijat laulavat kaksi laulua.


title: American Idol (7. tuotantokausi)

text: Kilpailijat laulavat kaksi laulua.


title: American Idol (7. tuotantokausi)

text: Kilpailijat laulavat kolme laulua.


title: American Idol (7. tuotantokausi)

text: Each contestant sang three songs.


title: American Idol (7. tuotantokausi)

text: Btm 2 = kahden huonoimman joukossaBtm 3 = kolmen huonoimman joukossa


title: Jack Fleck

text: Jack Fleck (7. marraskuuta 1921 Bettendorf, Iowa – 21. maaliskuuta 2014 Fort Smith, Arkansas) oli yhdysvaltalainen golfaaja. Hän saavutti suurimman menestyksensä 1955, jolloin hän voitti Yhdysvaltain avoimen golfturnauksen.


title: Jack Fleck

text: Fleckin muiden voittojen joukossa oli vuonna 1960 saavutettu mestaruus FBR Openilla. Jatkettuaan uraansa senioritason pelaajana hän voitti vuonna 1979 Senior PGA Championshipin.


title: Ylva Nowén

text: Ylva Nowén (s. 5. tammikuuta 1970 Östersund) on entinen ruotsalainen alppihiihtäjä, pujottelun maailmancupin voittaja.


title: Ylva Nowén

text: Nowén kilpaili maailmancup-tasolla vuosina 1990–2003. Hän voitti pujottelun maailmancupin kokonaiskilpailun kaudella 1997–1998, jolloin hän saavutti uransa kaikki neljä maailmancupin osakilpailuvoittoa. Arvokilpailuissa hänen paras saavutuksensa oli neljäs tila Salt Lake Cityn olympialaisten 2002 pujottelussa vain 0,09 sekuntia pronssimitalisti Anja Pärsonia hitaampana.


title: Vangat

text: Vangat (Vangidae) on pienikokoisten varpuslintujen heimo. Niitä löytyy luonnonvaraisina Afrikasta. Vangat ovat pieniä tai keskikokoisia lintuja. Useita vangalajeja elää Madagaskarin kuivissa lehtimetsissä. Linnut ovat yleensä lepinkäismäisiä puissa eläviä metsälintuja, jotka syövät matelijoita, sammakoita ja hyönteisiä. Vangojen oksista rakennettu pesä on puussa. Vangat ovat paikkalintuja.


title: Vangat

text: Vangoihin kuuluu 22 sukua ja 38 lajia. Suurin suku on harjalepinkäisten suku, johon kuuluu 8 lajia.


title: Heikki Tuomi-Nikula

text:
Heikki Antti Tuomi-Nikula (s. 30. marraskuuta 1945 Helsinki) on suomalainen pitkän linjan sanomalehtimies, joka toimi Lapin Kansan päätoimittajana vuodesta 1984 joulukuuhun 2008. Toimittajatutkinto Tampereen Yliopistosta 1973. Ennen Lapin Kansaa hän työskenteli Keskipohjanmaa- ja Vaasa-lehdissä sekä Turun Sanomissa. Hän on ottanut julkisuudessa näkyvästi kantaa mm. Kemijärven sellutehtaan lakkauttamiseen lehdessään ja A-talk:ssa.
Lokakuussa 2008 Tuomi-Nikula oli julkisuudessa kommentoidessaan seuraajansa Johanna Korhosen valintaa.


title: Heikki Tuomi-Nikula

text: Varsinais-Suomen Nuorisoseurojen keskusseuran ja Lapin Nuorison liiton puheenjohtaja, Suomen Nuorison liiton hallituksen pj 1995-2001, S.kulttuurirahaston hoitokunta 1986-96, Arktisen keskuksen säätiön hallitus , Vapaaehtoisen maapuolustuskomitean jäs. 1996-2000, Kemijärven kuvanveisto- ja kulttuurisäätiön hallitus 2002-2016, Norjan kunniakonsuli 2000-2010, Kursungin paliskunnan poroisäntä 2002. Lappilaiset Kylät ry:n puheenjohtaja 2012-2017, Nuorisoseurasenioreiden puheenjohtaja Ukko-Hermanni 2018-


title: Berto Romero

text: Berto Romero (s. 17. marraskuuta 1974 Cardona, Katalonia) on espanjalainen koomikko.


title: Berto Romero

text: Romero on "El Cansancio" -teatteriseurueen jäsen, toimii juontajana radiossa Ràdio Flaixbac ja esiintyy Andreu Buenafuenten televisio-ohjelmassa kanavalla La Sexta.


title: Merikarhut (järjestö)

text: Merikarhut on suomalainen matkaveneilijäjärjestö. Järjestö perustettiin vuonna 1933 matkapurjehtijoiden yhteiselimeksi; Suomen Veneilyliiton historiikin mukaan esikuvana käytettiin vastaavaa ruotsalaista järjestöä, Svenska Kryssarklubbenia.


title: Merikarhut (järjestö)

text: Ensimmäiset vuodet menivät toimintaa kehitettäessä ja purjehtiessa, ja sitten tulikin pitkä tauko sodan ja sotakorvauksien johdosta.


title: Merikarhut (järjestö)

text: Vuonna 1951 käynnistyi seuran ehkä tunnetuin toimintamuoto, kun hankittiin ensimmäinen luonnonsatama. Tämän jälkeen seura hankki vähin erin omistukseensa useita muitakin luonnonsatamia. Nykyisin seuran satamaverkosto käsittää yhteensä kolmekymmentä satamaa.


title: Merikarhut (järjestö)

text: Merikarhujen jäseneksi pääsee, kun omistaa matkapurje- tai matkamoottoriveneen. Lisäksi jäeneltä edellytetään veneilykokemusta ja sitä että tulokas on sopiva liittymään yhteisöön, jossa kaikki tehtävät hoidetaan talkoilla ja joissa muiden veneilijöiden mahdollisuuksia käyttää seuran satamia kunnioitetaan. Seuran rekisteriin hyväksyttävillä veneille asetetaan tiettyjä matkavenekriteereitä, joskin jäsenet saavat omistaa muunkinlaisia veneitä.


title: Merikarhut (järjestö)

text: Jäsenehdokkaalta vaaditaan lisäksi kolme suosittelijaa, joiden pitää olla vähintään viisi vuotta jäsenenä olleita. He takaavat tulokkaan sopivuuden Merikarhuksi. Kuten useimmissa seuroissa, hallitus seuloo ehdokkaat ja hyväksynnän tultua ehdokas maksaa liittymismaksun sekä vuosijäsenmaksun.


title: Merikarhut (järjestö)

text: Maksujen näennäinen hintavuus johtuu tasapuolisuudesta. Näin uusikin jäsen osallistuu investointeihin satamaverkon hyväksi, kuten vanhemmat jäsenet ovat jo tehneet. Tätä pidetään kohtuullisena siihen nähden mitä maksuilla saa käyttöönsä. Asian on varmistanut usea jäsenkysely. Uusi jäsen saa äänioikeuden kokouksissa sekä saa käyttää kerhosatamia sekä nostaa veneensä saalinkiin vihreän Merikarhuviirin.


title: Merikarhut (järjestö)

text: Suuri hyöty jäsenyydestä on nimenomaan satamaverkon käyttöoikeus. Sen avulla hitaan matkaveneen omistaja voi lyhyenkin loman aikana hyödyntää rajallisen ajan täyspainoisesti. Lisäksi Merikarhusaarten luontoa vaalitaan yhteisvoimin, joten saaret ovat vaativallekin lomailijalle erinomaisia kohteita.


title: Merikarhut (järjestö)

text: Yhdistyksellä on myös muuta toimintaa, talvella teemakokouksia, koulutusta, julkaisutoimintaa ja kesällä eskaadereita.


title: Merikarhut (järjestö)

text: Merikarhut ry:n kotisivut


title: Chōnin

text: Chōnin (, "kaupunkilaiset") tarkoittaa Japanissa Edo-kauden alkupuolella syntynyttä yhteiskuntaluokkaa. Yleensä chōninit olivat kauppiaita, mutta joskus myös käsityöläisiä. Teoriassa kauppiaat olivat Edo-kauden tiukassa luokkajaossa (shinōkōshō) alimpana, mutta Japanin kaupunkien kasvaessa ja vaurastuessa he saivat vaikutusvaltaa ja vaurautta. Samaan aikaan kaupunkilaiset erottuivat omaksi ryhmäkseen ja heidän määränsä lisääntyi nopeasti.


title: Chōnin

text: Samurait olivat riippuvaisia kauppiaista ja velkaantuivat Edo-kauden aikana pahoin. Tarkoituksensa ja toimeentulonsa menettänyt samurailuokka halveksikin uutta chōnin-elämäntyyliä. Chōninien vauraus oli ristiriidassa maanviljelijöiden ja samuraiden talousvaikeuksien kanssa.


title: Chōnin

text: Chōnin-luokalla oli merkittävä vaikutus Japanin kulttuuriin. He toimivat taiteen suojelijoina ja muodostivat oman kungfutselaisuuteen perustuvan etiikkansa. Chōnin-kulttuuri synnytti useita uusia taidemuotoja, kuten kabuki-teatterin ja haiku-runouden, ja useat tieteenalat kehittyvät chōnin-luokan rahoituksen ansiosta. Chōnin-kulttuuriin kuuluivat myös naispuoliset viihdyttäjät, joista geishat nousivat arvostetuiksi. Erityisen selvä chōnin-kulttuuri kehittyi Genroku-kaudella 1600- ja 1700-lukujen vaihteessa ja Bunka-bunsei-kaudella 1800-luvun alussa.


title: Näin mitä teit

text: Näin mitä teit () on vuonna 1965 valmistunut yhdysvaltalainen William Castlen ohjaama kauhuelokuva, jonka pääosissa näyttelevät Joan Crawford, John Ireland ja Leif Erickson. Sivuosissa ovat muiden muassa Sara Lane ja Andi Garrett. "Näin mitä teit" perustuu Ursula Curtissin vuonna 1964 ilmestyneeseen romaaniin, "Out of the Dark". Käsikirjoituksesta vastasi William P. McGivern. Elokuva on mustavalkoinen, ja on noin 82 minuutin mittainen. Elokuva sai ensi-iltansa Yhdysvalloissa 21. heinäkuuta vuonna 1965 ja Suomessa elokuva tuli esitykseen 6. toukokuuta vuonna 1966. Universal Pictures tuotti elokuvan.


title: Näin mitä teit

text: "Näin mitä teit" kertoo kahdesta teinitytöstä (Garrett ja Lane), jotka lapsenvahteina ollessaan päättävät huvittaa itseään soittamalla pilapuheluita. Epäonnekseen he tulevat soittaneeksi juuri vaimonsa murhanneelle miehelle (Ireland), joka luulee tyttöjen päässeen perille rikoksestaan.


title: Merserointi

text: Merseroinnilla tarkoitetaan puuvillan käsittelemistä lipeäliuoksilla (NaOH) niin, että se lujittuu ja saa silkinpehmeän kiillon.


title: Merserointi

text: Menetelmä on saanut nimensä brittiläisen tekstiilimiehen John Mercerin (1791-1866) mukaan.


title: Merserointi

text: Gummeruksen Tietojätti-tietosanakirja A-Ö, 1999


title: Carlo Clerici

text: Carlo Clerici (3. syyskuuta 1929 Zürich – 28. tammikuuta 2007 Zürich) oli sveitsiläinen maantiepyöräilijä. Hänen uransa huipentui Italian ympäriajon kokonaiskilpailun voittoon vuonna 1954.


title: Carlo Clerici

text: Lisäksi Clerici voitti mm. Züri-Metzgeten (1956). Hän kuoli 77-vuotiaana syöpään samassa kaupungissa, jossa oli syntynyt.


title: Punkrock Jukebox 1

text: Punkrock Jukebox 1 on suomalaisen Raivopäät -yhtyeen EP, ja kaikkiaan 14. julkaisu. Se julkaistiin 18. toukokuuta 2007. Levy julkaistiin nimellä Raivopäät feat. Friends, ja sillä vierailee Veltto Virtanen, Klamydia-solisti Vesku Jokinen ja Loose Prick-solisti Pauli Johansson laulajina, sekä vanha Raivopäät-basisti Muisto Toutavaara. EP sisältää vanhoja enemmän tai vähemmän tunnettuja suomipunk-klassikoita uusina versioina.


title: Punkrock Jukebox 1

text: Levyä painettiin vain 500 kappaletta.


title: Ercole Baldini

text: Ercole Baldini (s. 26. tammikuuta 1933) on italialainen maantiepyöräilijä, joka voitti vuoden 1958 Italian ympäriajon. Hän voitti kultaa Melbournen kesäolympialaisissa 1956 ja maailmanmestaruuskilpailuissa Reimsissä 1958.


title: Ercole Baldini

text: Baldinin sijoittui vuonna 1959 Ranskan ympäriajon kokonaiskilpailun kuudenneksi.


title: Légalin matti

text: Légalin matti on shakissa avausansa, jossa valkea saa kuningattaren uhrauksella matitettua mustan. Matti on nimetty ranskalaisen shakinpelaajan Sire de Légalin (1702–1792) mukaan.


title: Légalin matti

text: Matti alkaa tavallisimmin italialaisella pelillä.


title: Légalin matti

text: Musta kiinnittää valkoisen ratsun. Normaalisti tämä olisi hyvä siirto, mutta tässä asemassa se on taktinen virhe.


title: Légalin matti

text: Tässä asemassa 5. Rxe5 olisi hätäilyä, koska 5...Rxe5 voittaisi ratsun. Sen sijaan valkoinen pakottaa lähetin perääntymään tai syömään valkoisen ratsun.


title: Légalin matti

text: Musta säilyttää kiinnityksen, mutta antaa samalla valkoiselle mahdollisuuden kauniiseen uhraukseen. Lxf3 olisi luovuttanut lähettiparin edun valkealle, pitäen pelin kuitenkin tasaisena. Myös 5...Le6 kävisi.


title: Légalin matti

text: Valkea ei välitä kiinnityksestä, ja uhraa kuningattarensa. Mustan paras vaihtoehto nyt olisi 6...Rxe5 7. Dxh5 Rxc4 8. Db5+ ja 9. Dxc4 valkean jäädessä vain sotilaan voitolle. Sen sijaan musta ottaa kuningattaren ja häviää pelin heti.


title: Légalin matti

text: Lopullinen asema on niin sanottu puhdas matti, jossa jokaista mustan kuninkaan pakoruutua uhkaa vain yksi valkean nappula tai vaihtoehtoisesti tukkii mustan oma nappula.


title: Légalin matti

text: Alkuperäisessä pelissä Légal pelasi tasoituksella ilman a1-tornia St Brietä vastaan (Pariisi n. 1750).


title: Légalin matti

text: Jos musta olisi pelannut 5...Rxe5! hän olisi voittanut ratsun sotilaasta. Nyt matti seuraa kahdessa siirrossa.


title: Beth-Horonin taistelu

text: Beth-Horonin taistelu käytiin vuonna 66 jaa. Syyrian legaatin Gaius Cestius Galluksen johtamien roomalaisten ja juutalaiskapinallisten välillä ensimmäisessä juutalaissodassa.


title: Beth-Horonin taistelu

text: Epäonnistuneen Jerusalemin piirityksen päätyttyä, Gallus päätti vetäytyä Beth-Horoniin. Juutalaiset olivat kuitenkin seuranneet heitä ja väijyttivät roomalaiset ja ajoivat heitä takaa Antipatrikseen asti. Roomalaiset kärsivät raskaita tappioita ja kapinalliset saivat saaliikseen runsaasti aseita ja erityisesti heittokoneita.


title: André Darrigade

text: André Darrigade (s. 24. huhtikuuta 1929) on ranskalainen maantiepyöräilijä. Hän voitti vuoden 1959 maailmanmestaruuskilpailut ja sai Ranskan ympäriajossa maillot vert'n kahdesti, vuosina 1959 ja 1961.


title: André Darrigade

text: Maillot jauneen Darrigade sai pukeutua 18 kertaa. Tourin kokonaiskilpailuissa hän ei kuitenkaan menestynyt yhtä hyvin; hänen paras saavutuksensa oli ajon lopussa 16. sija.


title: André Darrigade

text: Darrigade voitti vuoden 1956 Lombardian ympäriajon.


title: Terve hulluus

text: Terve hulluus on suomalaisen Raivopäät -yhtyeen debyyttialbumi. Se julkaistiin vuonna 1994.


title: Adolph von Menzel

text: Adolph Friedrich Erdmann von Menzel (8. joulukuuta 1815 Breslau, Preussi – 9. helmikuuta 1905 Berliini, Saksan keisarikunta) oli saksalainen taidemaalari, piirtäjä ja kuvittaja. Hänet tunnetaan parhaiten Preussin historiaan ja varsinkin Fredrik Suureen liittyvistä isänmaallisista historiamaalauksistaan, mutta hän kuvasi myös oman aikansa tavallista elämää tavalla, joka läheni myöhempää ranskalaista impressionismia.


title: Adolph von Menzel

text: Menzel tunnettiin elinaikanaan parhaiten historiamaalauksistaan, jotka täyttivät myös propagandistisen tehtävän Preussin valtakunnan laajetessa voimakkaasti 1800-luvun aikana. 1900-luvulla Menzeliä alettiin arvostaa ensisijaisesti hänen genremaalaustensa omaperäisten sommitelmien ja taitavan valon käytön ansiosta.


title: Adolph von Menzel

text: Menzel syntyi Sleesian Breslaussa (nykyään Wrocław Puolassa). Hänen isänsä oli rehtori, joka perusti myöhemmin litografiapainon. Menzel aloitti piirtämisen 12-vuotiaana, ja 14-vuotiaasta alkaen hän työskenteli isänsä painossa piirtäjänä. Perhe muutti vuonna 1830 Berliiniin, ja isänsä kuoltua kaksi vuotta myöhemmin Menzel otti kivipainon johtamisen harteilleen. Hän opiskeli 1833–1834 lyhyen aikaa Preussin kuninkaallisessa taideakatemiassa, mutta oli pääosin itseoppinut taiteilijana. Menzel aloitti taiteilijanuransa litografioiden tekijänä. Hänen läpimurtonsa oli kustantaja Louis Sachsen pyynnöstä vuonna 1833 tehty sarja Goethen runoon ”Künstlers Erdenwallen” perustuneita kivipiirroksia. Menzel tuli pian kuuluisaksi Preussin historiaan liittyneillä litografioillaan, minkä myötä hän siirtyi kuvittamaan samaa aihepiiriä käsitelleitä kirjoja. Hän teki vuosina 1839–1842 kuvituksen Franz Kuglerin Fredrik Suurta käsitelleeseen teokseen ja vuosina 1843–1849 yli 200 painokuvaa käsittäneen kuvituksen Fredrik Suuren koottuihin teoksiin.


title: Adolph von Menzel

text: Menzel teki ensimmäiset öljymaalauksensa jo 1830-luvun puolivälissä, mutta ryhtyi maalaamaan aktiivisesti vasta yli 30-vuotiaana. Vuonna 1849 hän aloitti sarjan Fredrik Suurta ja tämän hovia esittäneitä historiamaalauksia, jotka saivat runsaasti huomiota. Hän kuvasi historiallisia aiheitaan tarkan realistisesti ja psykologisen täsmällisesti. Menzel oli hyvin tarkka historiamaalaustensa autenttisuudesta ja tutki niitä varten tarkoin historiallisten univormujen ja aseiden yksityiskohtia. Fredrik Suuren ohella hän teki maalauksia myös tuolloin vielä vallassa olleesta kuningas Vilhelm I:stä. Monet hänen maalauksistaan päätyivät myöhemmin Berliinin Kansallisgallerian omistukseen.


title: Adolph von Menzel

text:
Menzelin tuotannon nykyään arvostetuin osa muodostuu kuitenkin erilaisia maisema-, katu- ja sisänäkymiä esittävistä pienistä maalauksista ja piirroksista, joita hän teki suunnilleen vuodesta 1840 alkaen. Niissä on usein aikansa maalaustaiteen konventioista poikkeavia tarkastelukulmia, hahmojen ryhmittelyjä ja kohteen rajauksia. Menzel toi maalaustaiteeseen myös kokonaan uusia aiheita. Hänen vuonna 1875 valmistuneen teoksensa "Rautavalssitehdas" katsotaan aloittaneen 1800-luvun kuvataiteen teollisuus- ja työläiskuvauksen. Tämä maalaus otettiin aikanaan vastaan suurena yllätyksenä.
Menzelin maalaustekniikkaan kuului eräitä piirteitä, jotka enteilivät vuosikymmeniä myöhempää ranskalaista impressionismia, esimerkiksi kauempana olevien kohteiden kuvaaminen epätarkempina ihmisen luonnollista näköhavaintoa jäljitellen. Maalauksissa "Huone ja parveke" (1845) sekä "Taiteilijan sisar olohuoneessa" (1847) Menzelin on katsottu ennakoineen impressionistista tyyliä hienostuneella valon käytöllään ja avoimilla siveltimenvedoillaan. Menzel vieraili vuodesta 1855 alkaen säännöllisesti Pariisissa, ja hänellä tiedetään myös olleen yhteyksiä ranskalaisiin taidemaalareihin Edgar Degas’han ja Ernest Meissonieriin.


title: Adolph von Menzel

text: Menzel toimi vuodesta 1853 kuninkaallisen taideakatemian opettajana ja sai vuonna 1856 nimityksen professoriksi sekä vuonna 1875 senaattoriksi. Hän sai myöhemmin monia koti- ja ulkomaisia kunnianosoituksia. Vuonna 1885 hänet vihittiin Berliinin yliopiston kunniatohtoriksi, ja hänet kutsuttiin monien eurooppalaisten akatemioiden jäseneksi. Hän sai myös Berliinin ja Breslaun kaupunkien kunniakansalaisuuden sekä 1895 todellisen salaneuvoksen arvonimen tittelillä ”ylhäisyys”. Vuonna 1898 Menzel kutsuttiin Mustan kotkan ritarikunnan jäseneksi ja samalla aateloitiin. Kuoltuaan vuonna 1905 hän sai valtiolliset hautajaiset.


title: Toinen uusi-aalto

text: Toinen uusi-aalto on suomalaisen Raivopäät -yhtyeen EP, ja kaikkiaan toinen julkaisu. Se julkaistiin vuonna 1994.


title: Rigobert Song

text: Rigobert Song Bahanag (s. 1. heinäkuuta 1976 Nkanglikock, Kamerun) on kamerunilainen jalkapalloilija, pelipaikaltaan puolustaja. Hän on Kamerunin maajoukkueen entinen kapteeni ja pelaaja. Song edustaa seuratasolla Päiväntasaajan Guinean Valioliigan The Panthersia.


title: Rigobert Song

text: Song on edustanut vuonna 1994 alkaneella ammattilaisurallaan aiemmin kotimaassaan Tonnerre Yaoundéa, Ranskassa Metziä ja Lensia, Italiassa Salernitanaa, Englannissa Liverpoolia ja West Hamia sekä Saksassa Kölniä. Galatasarayhin hän siirtyi vuonna 2004.


title: Rigobert Song

text: Kamerunin maajoukkueessa Song debytoi vuonna 1993. Hän on Kamerunin eniten otteluita pelannut pelaaja pelattuaan urallaan 137 kertaa A-maajoukkueessa ja neljissä MM-kisoissa. Song on edustanut Kamerunia MM-kisoissa vuosina 1994, 1998 ja 2002. Hän on saavuttanut Kamerunin riveissä Afrikan-mestaruuden vuosina 2000 ja 2002.


title: Rigobert Song

text: Song sai MM-kisoissa punaisen kortin sekä vuonna 1994 että vuonna 1998. Hän on MM-historian nuorin ulosajettu pelaaja ja Zinédine Zidanen ohella ainoa kaksissa kisoissa ulosajettu pelaaja.


title: Rigobert Song

text: Song sai aivohalvauksen lokakuun alussa 2016.


title: Yoshi Touch & Go

text: Yoshi Touch & Go on Nintendon kehittämä tasohyppelypeli, joka julkaistiin vuonna Nintendo DS-konsolille. Sen päähahmot ovat Yoshi sekä vauva-Mario, kuten "issakin". Peli on toteutettu 2D-grafiikalla.


title: Yoshi Touch & Go

text: Yoshi Touch & Go -pelissä pelaajan täytyy läpäistä 5 erilaista moodia joista ensimmäisenä on avoinna "Score Attack" ja "Marathon"-moodit joissa molemmissa täytyy peliin ohjelmoidut ennätykset saada rikottua, kun pelaaja on rikkonut molemmissa moodeissa ennätykset, hän avaa "Time Attack" ja "Challenge mode"-moodit ja kun pelaaja on saanut näissäkin rikottua ennätyksen, hän avaa "Balloon Trip"-moodin.


title: Yoshi Touch & Go

text: Pelaajan täytyy jokaisessa moodissa ohjata ensin vauva-Mariolla ja sen jälkeen Yoshilla. Ensin kun ohjataan vauva-Mariolla, pelaajan täytyy auttaa häntä laskeutumaan turvallisesti taivaalta maan kamaralle pudottuaan haikaran kantopussista, josta myös putosi "Challenge mode" -moodissa Magikoopan apureilta pelastettava vauva-Luigi. Pelaajan ohjatessa vauva-Mariota hän voi välttää kaikenlaisiin vihollisiin osumisia vetämällä vauva-Marion alle tai eteen pilvivanoja, joiden avulla pelaaja voi kerätä myös kolikoit. Vauva-Mariolla on putoamisen alkaessa kolme ilmapalloa, jotka pitävät hänen putoamisvauhdin hiljaisena, mutta jos vauva-Mario osuu viholliseen, yksi hänen palloistaan poksahtaa. Pelaaja voi myös tappaa vihollisia piirtämällä kuplan niiden ympärille, jonka jälkeen viholliset muuttuvat kuplan sisällä kolikoiksi, jotka täytyy sen jälkeen siirtää vauva-Mariota päin, jotta ne hyväksytään kerätyiksi kolikoiksi. Pelaaja ei voi kuitenkaan tappaa kyseisellä tekniikalla piikikkäitä vihollisia. Parissa moodissa pelaajalla tulee vastaan vauva-Marion osuuksilla supertähtiä, jotka tekevät vauva-Mariosta Supervauvan, joka voi tuhota myös piikikkäitä vihollisia.


title: Yoshi Touch & Go

text: Vauva-Marion pudottua taivaalta melkein maan kamaralle hän jää jokaisessa moodissa ilmapalloistaan kiinni palmuihin, kunnes Yoshi tulee paikalle ja samaan aikaan vauva-Marion pallot poksahtavat ja Yoshi ottaa hänet vastaan tehden turvallisen alastulon. Tämän jälkeen näytetään aina moodille perinteinen juttu ylänäytössä, jota Yoshin täytyy välttää saamasta heitä kiinni tai jota hänen täytyy auttaa jollakin tavalla. Esimerkiksi Score Attack -moodissa näkyy vauva-Mariota etsivä haikara, jolle vauva-Mario täytyy palauttaa. Yoshilla ohjatessa pelaajan täytyy välttää vihollisiin osumista ja yksikin vihollisen osuma Yoshiin tietää pelin päättymistä. Yoshi voi ylittää rotkoja ja muita vaaroja piirtämällä pilvivanoja eteen tai alle. Tällä kertaa pelaaja ei voi tappaa vihollisia piirtämällä heidät pallon sisään, vaan hänen täytyy tappaa heitä Yoshi-munilla, joita on eri määrä erivärisillä Yosheilla. Munan väri määräytyy aina sen mukaan, kuinka monta kolikkoa pelaaja on kerännyt vauva-Marion osuudella. Yoshi voi heittää munan koskettamalla jotain kohtaa kosketusnäytössä ja Yoshi heittää aina munan sinne, missä suunnassa Yoshista kosketuskohta on. Pelaajalla tulee Yoshin osuuksilla vastaan joka moodissa erilaisia hedelmiä, joista saa kerättyä munia. Jokainen hedelmä on arvoltaan erilainen, esimerkiksi omenasta pelaaja saa yhden munan ja vesimelonista 10 munaa. Yoshin osuuksilla pelaaja kohtaa muutamia muitakin avusteita, kuten parissa moodissa myös Super Mario Bros 2 -peleissä kohdattavia POW-laatikoita, joihin munan osuessa kaikki osumishetkellä näytöllä näkyvät viholliset tuhoutuvat. Pelin erikoisiin ominaisuuksiin kuuluu myös, että kun pelaaja on Marathon-moodissa saanut osuttua munilla sataan viholliseen, niin hänen vastaansa tulee Supertähti, johon koskettaessa Yoshin tilalle tulee vauva-Mario Supervauva-muodossa. Sillä pelaaja voi hetken aikaa juosta ja heittää munia vihollisiin.


title: Yoshi Touch & Go

text: Peli sisältää myös moninpelitilan, jossa pelaajan täytyy pudota vauva-Mariolla taivaasta maahan ennen vastustajapelaajaa. Moninpelissä alempi näyttö näyttää pelaajan oman hahmon etenemisen, kun taas ylempi näyttää vastuksen. Pelaaja voi hidastaa vastustajan etenemistä viskomalla piikikkäitä vihollisia vastustajan näyttöä kohti.


title: Yoshi Touch & Go

text: Toimittaja Hiroyuki Kimuran ja suunnittelija Keizo Ohtan kertomien tietojen mukaan peli suunniteltiin ensin kehitettäväksi Nintendo GameCubelle, jolle se oltaisiin kehitetty nimellä "Balloon Trip". Pelin demo näytettiin ensimmäisen kerran E3 2004 -messuilla, jossa se sai paljon positiivista palautetta. Tämän jälkeen Nintendon toimittajat vahvistivat projektin. Shigeru Miyamoto harkitsi ensin, että peli voitaisiin kehittää isommalle alustalle kuin Nintendo DS-konsolille. Yoshi Touch & Go -pelin tuottivat Takashi Tezuka ja johtaja Hiroyuki Kimura. Pelin musiikit kehittivät Kazumi Totaka, Asuka Ota ja Toru Minegishi. Vauva-Marion ja vauva-Luigin ääninäyttelijänä toimi Charles Martinet, kun taas Yoshin äänet hoiti Totaka, mukaan lukien hänen tekemänsä 19-nuotin kappaleen.


title: Yoshi Touch & Go

text: Peli vastaanotettiin melko positiivisin arvosanoin, joskaan ei niin positiivisilla kuin edeltäjäpelit koko "Yoshi"-pelisarjassa, kuten . Peli sai IGN:ltä arvosanaksi 7.7/10 GameSpot taas antoi sille arvosanaksi 7.5/10. Craig Harris IGN:ltä sanoi, että "se muistuttaa erittäin paljon alkuperäisintä Yoshi-peliä toisin kuin muut aiemmat Yoshi-sarjan pelit". Hän kommentoi varsinkin moninpelitilaa ja antoi pelille arvosanaksi 8.8/10. Peli voitti IGN:n Editor's Choice palkinnon 11. maaliskuuta 2005. Jotkut arvostelijat kuitenkin kritisoivat peliä sen löyhästä tarinasta ja helposta pelattavuudesta. Peli sai kritiikkiä myös hinnastaan, joka oli joidenkin arvostelijoiden mielestä liian korkea. Yoshi Touch & Go -peliä myytiin noin vuoden aikana Japanissa yhteensä 197 337 kappaletta.


title: Via Dolorosa (albumi)

text: Via Dolorosa on suomalaisen Raivopäät -yhtyeen studioalbumi, ja kaikkiaan kolmas julkaisu. Se julkaistiin vuonna 1995.


title: Nokia 6288

text: Nokia 6288 on Nokian valmistama, vuonna 2006 myyntiin tuoma 3G-matkapuhelin. Nokia 6288 painaa 115 grammaa ja sen fyysiset mitat ovat 100 × 46 × 21 mm. Nokia 6288 -puhelimen mukana tulee 512 megatavun miniSD-muistikortti, jossa on valmiiksi ladattuna joitakin videoita, musiikkia ja muuta multimediasisältöä. Puhelimessa on kaksi kameraa. Pääkamera on 2 megapikselin kamera, jossa on LED-kuvausvalo ja toinen kamera on videopuheluita varten. Toisen kameran resoluutio on 640 × 480.


title: Nokia 6288

text: Puhelin oli aluksi saatavilla vain mustana tai valkoisena, vuonna 2007 uusiksi värivaihtoehdoiksi tuli punainen ja sininen. Nokia 6288 on identtinen Nokia 6280 kanssa, vain muotoilu ja mukana tulevan muistikortin koko eroaa (6280 mallissa on vain 64 mt kortti).


title: Oliivikultarinta

text: Oliivikultarinta ("Hippolais olivetorum") on kerttusten heimoon kuuluva varpuslintu.


title: Oliivikultarinta

text: Linnun pituus on noin 15 cm, siipien kärkiväli 24-26 cm ja paino noin 15-18 g. Kultarinnoista suurikokoisin ja vahvanokkaisin. Aikuinen lintu on yläpuolelta harmaa ja alapuolelta valkoinen tai vaaleanharmaa. Alaperä on täplikäs. Siivellä erottuu kyynärsulkien valkeista reunoista muodostuva paneeli. Koivet ovat tummanharmaat. Sukupuolet ovat samanvärisiä. Nuori lintu on syksyllä kupeilta kellahtava. Käyttäytyminen on piilottelevaa. Laulu on voimakasta ja kaunista, ja se on hitaampaa ja matalampaa kuin muiden kultarintojen laulu.


title: Oliivikultarinta

text: Kaikilla oliivikultarinnoilla on täydellinen sulkasato talvehtimisalueella.


title: Oliivikultarinta

text: Oliivikultarinta esiintyy Välimeren itäosassa Balkanilla, Kreikassa, Bulgariassa, Etelä-Romaniassa ja Turkin rannikolla sekä Libanonissa. Se on muuttolintu, joka talvehtii Kaakkois-Afrikassa. Lajia ei ole tavattu Suomessa.


title: Oliivikultarinta

text: Lajin esiintymisalueen pinta-ala on 100 000–1 000 000 neliökilometriä, Euroopassa elää 21 000–45 000 yksilöä ja lajin kanta on elinvoimainen.


title: Oliivikultarinta

text: Mereinen laji, jonka kanta on vahvin rannikoilla ja saarilla. Elää tammimetsiköissä, oliivitarhoissa ja erilaisilla istutuksilla ja puutarhoissa sekä pensaikoissa, usein vuorenrinteillä.


title: Oliivikultarinta

text: Pesintä tapahtuu toukokuun jälkipuoliskolla ja kesäkuussa. Pesä on melko matalalla (0,5-3 m) puussa (tammi, oliivipuu) tai pensaassa. Se on syvä kuppi ja rakennettu korsista, kasvikuiduista ja juurista. Naaras munii tavallisesti 4 munaa. Muna painaa 2,25 g. Haudonta kestää noin 13 päivää. Molemmat emot huolehtivat poikasista.


title: Oliivikultarinta

text: Pääravintona ovat hyönteiset ja muut pienet selkärangattomat. Loppukesällä voi syödä viikunoita.